Allin - Wikipedia, entziklopedia askea.\nMaría Ascensión Garritz Erripa (CIVA, indep.)\n884 (2021: 10)\n% 76,85 (2011)\n% 13,09 (2013)\n% 15,40 (2018)\n% 8,1 (2010)\nAllin ([aʎin]) Nafarroako mendebaldean dagoen udalerria da, Lizarrerrikoa. 840 biztanle zituen 2014. urtean.\nEga eta Urederra ibaien ertzetan kokatuta dago, Lokizko mendilerroaren azpian eta Ameskoak ondoan dituelarik.\n6 Herritzar ezagunak\nAllin Lizarrako merindadearen iparraldean dago, Nafarroako hiriburutik 50 kilometrora. Herrira heltzeko NA-718 errepidea hartu eta Amillaotik gertu dagoen NA-7138 errepidea jarraituz ailegatzen da herrira. Allinek bi kale nagusi ditu: Ironda kalea, eta Zarratonda kalea.\nIparraldean Ameskoabarrenekin ditu mugak; hegoaldean Aiegi eta Iguzkitzarekin; ekialdean Abartzuza, Deierri eta Lizarrarekin; eta mendebaldean, Metautenekin.\nLokiz mendilerroa mendebaldean eta Urbasa iparraldean ditu muga naturalak. Halaber, Urederra ibaiak udalerri hau zeharkatzen du.\nHaranaren gehiengoak klima azpimeditarraniarraren ezaugarri tipikoak ditu eta prezipitazioak eta tenperatura aldakorrak dira altueraren arabera. Urteko batez besteko prezipitazioak 600 eta 1.200mm bitartekoak eta batez besteko tenperatura 11 gradu ingurukoa izaten da. Urteroko egun eurituska 80 dira haranean, eta 120 gune menditsuenetan.\nEkialdeko eta mendebaldeko mendien gainetan, klima atlantiarraren berezko landaredia ikus daitekeen arren, zuhaitz eta landare gehienak klima mediterraniarrekoak dira. Udalak eginiko sailkapenaren arabera, 1.041 hektarea amezti, 354 hektarea arte eta 147 hektarea pago daude.\nAllingo Amillao kontzejuan, itsasoaren mailatik 498 metrora, Nafarroako gobernuak 1981ean jarritako estazio meteorologikoa dago.\nOndoko kontzejuek osatzen dute Allin udalerria: Amillao, Aramendia, Arbeitza, Artabia, Etxabarri, Eultz, Galdio, Larrion (herriburua), Muneta eta Zubielki.\n2008ko erroldaren arabera, Espainiaz kanpoko 46 etorkin bizi ziren herrian, biztanleriaren %5,64a (Nafarroako batezbestekoaren azpitik).\nAllingo alkatea CIVA (Coalición Independiente Valle de Allín) herri ekimeneko María Ascensión Garritz Erripa da 2007ko udal hauteskundeez geroztik. Udaletxeko zazpi zinegotziak lortu zituen. Baliogabeko botoak 31 izan ziren (emandako guztien %8,76) eta boto zuriak 46 (botoen %13,00). Abstentzioa %50,70ekoa izan zen.\nAllingo Udala (2007)\nCoalición Independiente Valle de Allín 281 7\n2011n bi izan ziren aurkeztutako zerrendak; CIVAk 5 hautetsi eta alkatetza (Garritzen esku berriro ere) erdietsi zituen; IDAk (Independientes de Allín), ordea, 2.\nAllingo Udala (2011)\nCIVA 273 5\nIDA 142 2\nAllinko udal hauteskundeak\nAllin Harana Independente Koalizio %59,31 4 %63,19 5 %87,00 7 %55,22 4 %51,67 4 - - - - - - - - - -\nAllin Bizirik Independenteak %37,23 3 %32,87 2 - - - - - - - - - - - - - - - -\nAllinko Independente Batasun - - - - - - %41,75 3 - - - - - - %50,34 4 - - - -\nLarraiza Elkarte - - - - - - - - %46,55 3 - - - - - - - - - -\nAllin Elkarte Independente - - - - - - - - - - %88,35 7 %46,06 3 %46,53 3 - - - -\nAllin Batasuna - - - - - - - - - - - - %52,98 4 - - - - - -\nIndependenteak 2 - - - - - - - - - - - - - - - - - - %60,6 4\nIndependenteak 1 - - - - - - - - - - - - - - - - - - %39,4 3\n2007-2011 María Ascensión Garritz Erripa CIVA\n2011- María Ascensión Garritz Erripa CIVA\nHELBIDEA: Jasokunde kalea, 1 (Larrion kontzejua)\nEuskara ibarreko hizkuntza arrunta izan zen XIX. mende arte. Izan ere, toponimiak zein Zufiatik heldu zaigun 1522ko ezkontz promesako formula batek hala egiaztatzen dute. 1806an, Amillaoko euskara itxitzat jo ohi zen. Hala ere, XVII. mendetik Arbeitzara joaten ziren erromesek, haietako asko erdaldunak izanda, euskararen galera bizkortu zuen.\nNafarroako gobernuak onartutako Euskararen Foru Legearen arabera Allin eremu ez-euskalduneko udalerria zen, eta hori dela eta, hizkuntza ofizial bakarra gaztelania zen. 2001eko erroldaren arabera, herritarren %8,04k zekien euskaraz hitz egiten. 2017ko ekainaren 22an Nafarroako Parlamentuak eremu mistora pasatzea erabaki zuen, beste 43 udalekin batean.\nHerritzar ezagunak[aldatu | aldatu iturburu kodea]\nJulian Arteaga (1850-1921), arkitektoa, Arbeitza kontzejuan jaioa,\n↑ Allinko udal hauteskundeak 2015.\n↑ Allinko udal hauteskundeak 2011.\n↑ Allinko udal hauteskundeak 2007.\n↑ Allinko udal hauteskundeak 2003.\n↑ Allinko udal hauteskundeak 1999.\n↑ Allinko udal hauteskundeak 1995.\n↑ Allinko udal hauteskundeak 1991.\n↑ Allinko udal hauteskundeak 1987.\n↑ Allin 1983: Kandidatura ez.\n↑ Allinko udal hauteskundeak 1979.\nLiburuak: Euskal Herriko bidaia-gida/Herriz herri/Allin\n(Gaztelaniaz) Allini buruzko informazioa Nafarroako gobernuaren webgunean.\nHerriaren ikuspegia NA-7138 errepidetik Google Street View-n.\nAmillao • Aramendia • Arbeitza • Artabia • Etxabarri • Eultz • Galdio • Larrion • Muneta • Zubielki


Arginetxe Baserria Seguran\nHala datozkigu, paisaia ezezagunak. Kultura da, beti, paisaia moldatu eta taxutzen duena. Gure bizimoduaren pulamentuak planeta berotzen ari duela jakinaren gainean, izan ere guk kosta ahala kosta sekula eta beti gainean behar, datorkigunaz jabetzen ahal gara! Hobe dugu!\nLandare berozaleentzako harrera aurreskua antolatzen dugun artean, hotzepelak eta beroberak adio esan behar handirik gabe xorro-xorro badoaz. Eta landare batek, gure aldamenean milaka urte eta gero nazka-nazka eginda, gu haizea hartzera bidali eta alde egiten duenean ludi osoa aldatzen da. Errepikaezina den oreka bat betirako suntsitzen da. Kate askotako begi izaki, alde egiten duen landareak beste landare, animalia, perretxiko, bakterio eta abar guztien bizimodua zalantzan jartzen du, batzuetan bateren baten zapuzteraino. Naturaren kaos zoragarrian batzuen amaiak eta besteen krisiak hurrengoaren aukerak dira. Eta aurrera egiteko gai direnek hurrengo oreka bat josten dute, bakoitzaren bizitzeko grinaren irriaz landarearteari aparteko grazia txertatuz, berebiziko dir-dir bat itsatsiz. Emaitza berria, bakarra eta parekorik gabea izango da. Beste paisaia bat. Gure espeziearen bizimoduak biztu eta neurri batean behartutakoa, kultur paisaia. Estetikatik, eta are gehiago etikatik, urrun dagoen ikuslearen ikuspegiko paisaia.\nBadoazen paisaiak beharresten ditugu, gero; berandutxo. Baratz-erriberak, zumardiak, belazeak, metak, zuhaitz-motzen basoak, gaztainadiak, artadiak... Mitologia sailetik aztertzen ditugu, mozolo alaenok.\nUmetan ezkontezintzat genituen negarra eta barreari ekin diet bart, dakarzkigun paisaiotaz berriketan. Negarra, gaitzak kereta estuegira daraman pinu beltzaren ordezkoaren bila, mendebaldetik dakargun eukalipto txatxu zatarraren aldeko demari arrazoia aitortzerakoan. Barrea, irribarre zuria, berriz, mendi handien hegoaldean, tartean zuhaitz eta zuhaiska bakan batzuk berde nabarmen azaltzen dituzten labore sail amaigabeak urrezko egiten direnekoa, atari aurrean, etxean genuelako. Euriaren gaineko euriak zuhaitzak sekula baino mardulago jantzi ditu eta belardiak, ur-asetuta fas-fas, ezin segatu. Belarrak, laboreen senide, garatu, loratu, fruitua ekarri eta urreztatu dira. Geure hegotik geure iparrera etorri da. Hegora hegoragotik datorkie.


Unibertsitateko eta goi-mailako ikasketak egiteko bekak (2020-2021 ikasturtea - Euskadi) - IFJ Internet\nUnibertsitateko eta goi-mailako ikasketak egiteko bekak (2020-2021 ikasturtea - Euskadi)\nnull Unibertsitateko eta goi-mailako ikasketak egiteko bekak (2020-2021 ikasturtea - Euskadi)\nDeialdi honen xedea da goi-mailako irakaskuntzetako ikasleei bekak ematea, hain zuzen ere, Euskal Autonomia Erkidegoan administrazio-egoitza izan eta 2020-2021 ikasturtean unibertsitateko edo goi-mailako ikasketa hauetakoren bat egiten dutenei Euskal Autonomia Erkidegoan edo Estatuko beste lurralde batean:\nc) 25 urte baino gehiagokoak unibertsitatean sartzeko prestakuntza-ikastaroak, unibertsitate ez-presentzialetan emandakoak.\ne) Master ofizial bat egin behar duten ikasleak. Ezinbestekoa da masterraren ikasturtea bat etortzea urte naturalarekin eta 2020. urtean ematea.\nESKAERA AURKEZTEKO EPEAK (Deialdian ikusi):\n1.– Eskaerak aurkezteko epea 2020ko urriaren 25ean bukatuko da ikasle guztientzat.\n2.– Ikasleek Euskal Autonomia Erkidegoan ikasketak egin nahi badituzte, eta ikasketa horietarako matrikula-epea irailaren 25a igaro ondoren hasten bada, edo gainerako Estatuan bada, urriaren 10a igaron ondoren, matrikula egunetik zenbatuta, bost egun balioduneko epea izango dute beka-eskaera egiteko. 2020ko abenduaren 31 igaro ondoren ez da eskabiderik onartu inola ere.\n3.– Eskatzaileek haietan matrikulatzeko epeak 2020ko abenduaren 31 baino geroago bukatzen duen ikasketak egiten badituzte eta ezin badute beka ikasturte honetan eskatu, 2021-2022ko ikasturtean eskatu ahal izango dute, betiere ikasketa horiek 2022ko ekainaren 22an baino lehenago bukatzen badute.\nRamiro Maeztu, 10, behea\n‘Amurrio Hiribildua’ XXXV. lehiaketa artistikoa\nEdukia: Libreak dira bai teknika, bai gaia eta joera artistikoa. Sariak: Parte hartzaile guztiek...\nOPORKLIK!. Udako argazki-hizki lehiaketa\nBi kategoria: 16 eta 30 urte artekoak 30 urtetik gorakoak Bi aukera argazki bakarra eta...


CPR-n trebatzea eta AEDren erabilera Utebo Futbol Klubean\nCPRn eta AEDren erabileran prestakuntza\nUtebo Futbol Klubaren kardioprotekzioa\nSalvaVidas proiektua\tBerri Urtarrila 13 2022\t Ikusia 3423\nProyecto Salvavidas Aragón-eko gure giza taldeak CPR maniobrak praktikatzeko eta DEA desfibriladorearen erabileraren inguruko prestakuntza eman dio Utebo Futbol Klubeko talde teknikoari, hau praktikatzen ari den bitartean bat-bateko heriotzari aurre egiteko bihotz-biriken suspertze teknikak landuz. Kirola.\nNola erreakzionatu, zein urrats eman eta larrialdi-egoera mediko bati nola aurre egin goiz jakitearen garrantziak areagotzen du CPRaren eraginkortasuna eta, beraz, bizirauteko aukerak. Biktimaren geldialdiaren eta biktimaren bizkortzearen artean igarotzen den minutu bakoitzak bizirauteko aukerak %10 murrizten ditu, eta 5 minutuak sekuentzia neurologikorik ez izateko denbora muga da.\nUtebo Futbol Klubaren entrenamendu eta partiden kardiobabesak bere kategoria guztietan laguntza azkarra bermatzen dio balizko biktimari, ekintza-protokolo bati jarraituz, biktima haurra edo heldua izan.\nUtebo Futbol Klubaren kirol instalazioak bat-bateko heriotzaren aurka kardioprotestatuta daude\nFutbol Klubeko lehen taldea Hirugarren Mailan lehiatzen da, non partidetako eskakizun fisikoak errendimendu handiko kirolariekin parekatu daitezkeen, entrenamendu gogorrak eta intentsitate handiko partidak, tackle, kolpe eta abarrek eragindako ubeldurak dituzten espazioak dira. kardioarnasketa geldialdiaren pasarteren bat jasateko probabilitate handia duten denbora eta tokia.\nJolasaren intentsitate hori zelaitik harmailetara transferitzen badugu, ikusleen bihotza bat-batean bizkortzen duten emozio indartsuak bihurtzen dira, kontuan hartuta biztanleriaren ehuneko batek arritmiak edo bihotzeko gaixotasunak dituela, espazio hauek bat-bateko heriotza-pasarteak izateko joera dute, eta horrek horregatik azpimarratu nahi dugu kirol gune guztiak kardiobabestzearen garrantzia.\nUtebo Futbol Kluba bat-bateko heriotzaren aurka borrokatzeko konpromisoa hartu duen kirol-kluba da, ekipamenduak hornituz eta bere talde teknikoa CPR tekniketan eta AEDren erabileran, maniobren birziklapenean trebatzen eta suspertzeko protokoloan trebatzen dituen neurriak hartuz. bihotz-biriketako RCP DEA desfibriladorea erabiliz 2 urtean behin.\nUtebo Futbol Kluba


kritiken hemeroteka » Agur, Euzkadi!\nAgur, Euzkadi! / Juan Luis Zabala / Susa, 2000\nAgur, Euzkadi! Juanbau Erauskin / Ostiela!, 2001-06\nLauaxeta berpiztu eta Egunkarian lanegiten duen kazetari gogaitu batekin elkartuko da. Garai hartako abertzaletasuna eta gaurkoa aurrez aurre ariko dira. Euskal Herriko hainbat mendi eta herrietan ibiliko dira olerkaria eta kazetaria aberria, hizkuntza, maitasuna, progresismoa, heriotza eta Juan Luis Zabalak kezka-iturri dituen beste gai batzuen inguruan solasaldi aski erakargarriak eginez. Dena den, mintzagai batzuk behartuta-edo daudelako irudipena izan dugu. Alegia, idazlearen kezka izateak eta liburuan txertatzeak ez diola askotan ekarri handirik egiten kontaketari. Betikoa. Egilea kontatzen ari den horrek autonomia izan behar du, eta, asmatutako pertsonaien mesedetan, idazlearen hainbat kezka izkutatu ere egin beharko lirateke. Hala ere, dudarik gabe, egileak hauta dezake hori ez egitea. Eta kitto.\nLiburua, finean, bizitzari buruzko hausnarketa bezainbat da heriotzaren ondorengo irudikapena. Biak estu-estu lotutako eta elkarren segidako denbora-tarte gisa uler ditzakegu: bizitza zein heriotza. Baina zertxobait gehiago ere ondoriozta dezakegu: bizirik iraun duen bitartean “bizi” ez den baten heriotza askoz ilunagoa izango da beldurrik gabe bizi izan denarena baino. Beste modu batean esanda, bizitza hau ankerra, petrala, latza eta etsigarria izan daiteke, baina besterik ez dugu ezagutzen. Oraingoz behintzat.\nBeraz, ez ahaztu, bizirik gauden bitartean irakurri beharreko liburua dugu “Agur, Euzkadi”.


5 ibilgailu hibrido berri Baiona-Hendaia linean : Zazpi aldizkaria\n5 ibilgailu hibrido berri Baiona-Hendaia linean\nUrte hastapen honaz geroztik, bost ibilgailu berri ari dira zirkulatzen Baiona-Hendaia linean.\nEuskal Elkargoaren Mugikortasunen Sindikatuak, Transdev Sud Ouest enpresarekin elkarlanean, urraspide ekoarduratsu batean engaiatu da Baiona-Hendaia linearako Zerbitzu Publikoaren Eskuordetza kontratua berritzean, Elkargoaren eremuaren ipar eta hegoa elkarrekin lotzen dituen Txik Txak sarea egituratzen funtsezko ardatza baita.\nBost autobus hibrido, Irizar I3 modelokoak, gaineratu dira, beraz, ibilgailuen multzora urte hastapen honetan eta 3. linean ari dira zirkulatzen. Ibilgailu multzo guztia 2020ko maiatzean izanen da ibilgailu hibridoz osatua, beste hiru ibilgailu ekarriko direnean.\nAdar hibridoak diesela eta argindarra lotzen ditu eta kontsumoa eta azantza gutxitzen ditu (bereziki abiatzeetan) eta erosoagoa da ere hala gidariarentzat nola bidaiarientzat.\nZERBITZU DIGITALAK AUTOBUSEAN BERTAN\nIbilgailu hibrido berrietan USB lokiak daude, jendeek beren gailu elektronikoak karga ditzaten. Horrez gain, bidaiariek WIFI zerbitzua dute autobusean, urririk, eta, bidaiatu bitartean, urririk irakur dezake hainbat egunkari, aldizkari eta istorio labur, irakurketa digitaleko Transdev, Smart Press eta Smart Trip zerbitzuei esker.\nTxik Txak sortu zenetik, 3. linea 30 minututik behin dabil puntako tenoreetan. 2019ko urrian, erabiltze maila 2018ko urrikoa baino % 41 handiagoa izan da.\n3. lineari buruzko informazio gehiagorako: www.carexpress-hendaye-bayonne.fr


N-I errepidean, Andoainen, egingo dituzten lanek trafikoari eragingo diote asteburu honetan | hiru euskal garraiolarien sindikatua\nN-I errepidean, Andoainen, egingo dituzten lanek trafikoari eragingo diote asteburu honetan\nN-I errepidean, Andoainen, egingo dituzten lanek trafikoari eragingo diote asteburu honetanhiru sindikatua2021-08-06 2021-08-06\nAsteburu osoan zehar, bereziki igandean, Nafarroatik Gipuzkoara N-121-A (Endarlatsa-Belate) errepidetik joatea gomendatzen da, Andoaingo A-15 eta N-I errepideetako Belabietako tunelaren lanek sortuko dituzten eragozpenak saihesteko.\nN-1 errepidean, Andoainen (Gipuzkoa), egingo dituzten lanek hainbat eragin izango dituzte zirkulazioan asteburu honetan; izan ere, errepide horretako zoruaren egitura birgaitzeko lanak direla eta, mozketak egingo dituzte Bazkardo lotunean, Andoainen N1 eta A15 errepideak bat egiten duten tokian.\nGipuzkoako Foru Aldundiak jakinarazi duenez, lanak ostiraleko 21: 00etatik igandeko 22: 00ak arte luzatuko dira eta trafikoan eragin desberdinak izango dituzte.\nOstiral gaueko bederatzietatik larunbateko ordu berera arte N-I errepideko ezkerreko erreia itxita egongo da Irungo noranzkoan. Zabalik egongo dira, Bazkardo lotunean N-I eta A-15 errepideak lotzen dituen adarrak.\nEra berean, larunbateko 21: 00etatik igandeko 22: 00etara, zenbait zati itxita egongo dira:\n1 N-I errepidearen erdiko eta kanpoko erreia Irunerako noranzkoan,\n2 Andoaingo Gurutze Gorriaren lotunetik N-I errepidera sartzeko adarra Irunerako noranzkoan,\n3 N-I errepidetik Andoainerako irteera-adarra (447 B irteera Andoain iparraldera)\n4 Urnieta eta Hernanirantz joateko N1etik irteera (A-15arekin lotura)\n5 A15etik N1era sarrera Bazkardon Lasarte-Oriara joateko.\nN-I errepidean Irungo noranzkoan doazen ibilgailuek ezingo dute Urnieta-Hernani aldera atera, N-I errepidetik jarraitu beharko dute Lasarte-Oriarantz, A-15erako sarbidea itxita egongo baita.\nA-15etik N-I errepidea Irungo noranzkoan hartzeko , N-I errepidera sartu beharko da Gasteizerako noranzkoan, eta noranzkoa aldatu N-I-445 lotunean, Andoaingo hegoaldeko lotunean. Andoaindik N-I errepidera iristeko ere, N-I-445 Andoaingo hegoaldeko lotunea erabili beharko da.\nAsteburu osoan zehar, bereziki igandean, Nafarroatik Gipuzkoara etortzeko N-121-A (Endarlatsa-Belate) errepidea gomendatzen da, A-15eko Belabietako tunelaren obrek eta Andoaingo N-I errepidean zorua birgaitzeko lanek sortuko dituzten eragozpenak saihesteko.


Orozkoko Udala - Urtebetean %55 hazi da etxeko olioaren birziklapena Orozkon\nUrtebetean %55 hazi da etxeko olioaren birziklapena Orozkon\nEtxean erabilitako olioaren bilketa datuei erreparatuta, Orozkon hondakin mota horren birziklapena nabarmen hazi da, izan ere, azken urtean %55 handitu da zifra. 2017ko urtarriletik irailera bitartean birziklatzeko 628 litro olio jaso ziren, eta 2018ko aldi berean 974 litro.\nEgin diren azken bi bilketetan, ekainean eta abuztuan, kopuruek aurreko hilabeteetakoak bikoiztu dituzte. Fenomeno hori kointziditu du Udaltalde 21 Nerbioi-Ibaizabal Jasangarritasun Bulegoak burutu duen kontzientziazio kanpainarekin. Kartelak jartzeaz gain edo oliora bideratutako edukiontzietan binilo bereziak instalatzeaz aparte, inbutuak banatu dituzte doan udaletxean eta oraindik ere eskuragarri daude.\nInbutuak egokigarriak dira, eta horien xedea da erabilitako landare-olioa plastikozko ontzietan isurtzen laguntzea.Ontzia beteta dagoenean,erabilitako landare-olioa biltzeko hurbilen dagoen edukiontzira eraman behar da, tapa ondo itxita. Orozkon 3 daude: Larrazabal kalean, Farmaziaren ondoan, Ibaiondo kalean, eskola aurrean eta Ibarra auzoan, autobus geltokiaren ondoan. Ondoren, Udaleko, Nerbioi-Ibaizabal hondakin-zerbitzuaren bitartez, edukiontziak hustu, eta legez baimendutako zentro batera garraiatzen dira, bertan tratatu ditzaten eta energia-balioa eman diezaieten, biodiesela eginez edo beste erabilera batzuk emanez. Nerbioi-Ibaizabalen olio bilketak %72 egin du gora sentsibilizazio kanpainaren ondoren.


Zuzendu | 31 eskutik\n← «Bedera» banaketaria\nHerri Ogasunaren Hiztegia →\n2015/03/05 · 7:00\nOrain dela gutxi, honako esaldi honekin egin nuen topo:\nZuk ezin izan duzu zure lantaldea osatu; aurretik zegoena zuzendu behar izan duzu.\nLehenbiziko irakurraldian guztiz arrunt eta inozo itxurako suertatzen diren esaldi horietako bat da. Baina, halako batean, hasierakoaz bestelako ulerbide bat ere badaukala konturatzearen ezinegona ernatu zitzaidan: esaldi horretan zer esan nahi zuen zuzendu aditzak? “Lantaldearen zuzendari aritu”, hasieran ulertu nuen bezala? Ala “lantaldea zerotik hasita osatu beharrean, lantalde horren balizko okerrak zuzentzera mugatu”, edo horrelako zerbait?\nBestalde, aurrezki-kutxaren aspaldi samarreko jakinarazpen batean, telefono zenbaki zuzenaren berri ematen zidaten. Gaztelaniazko testuari esker ziurtatu ahal izan nuen número correcto esan nahi zuela, eta ez número directo.\nBeraz, zerbait zeharkakoa denean ez ezik, zuzena denean ere sortzen zaizkigu, ba, ulermen-korapiloak1.\nIzan ere, polisemiaren katramilak tarteko, erraz asko gerta daiteke testugileak asmotan zeukan esanahia bat ez etortzea testu-hartzaileari ulermenean irudikatzen zaionarekin. Eta X jaunak/andreak zuzendutako txostena nola ulertu ziur ez egotea. Edo, okerragoa: esanahi-bitasunaz (edo –askotarikotasunaz) konturatu ere ez egitea eta hasieratik ontzat ematea kasuko esanahiaz bestelako bat edo bestelakoa den hori.\nOhargarria da, baina, zuzendu aditzak bi esanahi nagusi baditu ere (hots, “zerbaiten zuzendaritza-lana egin” eta “konpondu”), gero esanahi bakoitzak bere bidea egiten duela substantiboa sortzean: zuzendari, batetik, eta zuzentzaile, bestetik2.\nGogoetarako mahaigaineratzen dudana da ea ez ote litzatekeen komeni, edo ez ote lukeen merezi, esanahi nagusi horietako bakoitzaren adierazpena aditz ezberdin bat erabiltzerantz bideratzea, noizbehinkako anbiguotasun-arriskua saihestearren. Adibidez, zuzendu “zuzendari aritu”rako uztea, eta “okerrak zuzendu”rako… okerzuzendu, zaharberrituren ereduari jarraituz?\n1 Ikus Zeharkako izenburupean joan den abenduan idatzi nuen artikulua.\n2 Zuzentza ere existitzen da, noski, justizia esanahiarekin. Bitxikeria modura, Bilbo, Donostia eta Iruñeko auzitegi-egoitza nagusiek “Justizia Jauregia” idazkuna daukate; Gasteizekoak, ordea, “Zuzentza Jauregia”.\n4 Responses to Zuzendu\n2015/03/05 at 15:54\nHona zer esaten digun OEHk korrejitu hitzari buruz:\nDocumentado en autores de todas las épocas y dialectos desde Dechepare; son muy escasos los ejs. del s. XX.\nDirudienez, hitz batzuen kasuan errazago zaigu, pasa den mendeko inertziari jarraiki, asmatzen jarraitzea ezen ez betiko mailegu nazioartekoak erabiltzea.\n2015/03/06 at 0:49\nDirudienez problema sortzen da edo sortzen dira kin honelaco erdal textuac behar diran ipini euscaraz\nnúmero correcto eta número directo\nzeren evidenequ dira differenteac conceptuac eta ere evidentequi ez dira behar nahasi. Eta nic diot neure cautan zer tcharric luque baldin erraiten baguenu euscara garbian, ezinago garbiagoan\nnumero correctua eta numero directua?\n(Erabiliric plazer den orthographia an bi exemplu horiec)\nZer dute atchaquiatzecoric? Gueuc dugu preso euscara eta euscaraz iracurri nahi duten eta luqueten euscaldunac. Gure cascarrac eta hobeto cascarreco ideiec dute hondatzen -neurri handi batean- euscara eta torpedeatzen gure confiantza sociologico eta individual durduzatua.\nZer du baina, euscaraz, atchaquiatzecoric honec\nContracoa pensatu daroanac ihardets beza eta explica bere contrapuntua amorez guizaleguea’ dezagun hola contrasta eta zorroztu gure aburuac, analysiac. Erranen nuque Xabier Aristegieta zu zarela nola beste asco horietaric bat. Ez al dira zuretzat euscara horiec zuretzat, zuentzat?\n2015/03/06 at 12:57\nGilentxo, ados gaude. “Korrejitu”ren aipamenik eza nire artikuluaren hutsune bat da, argi eta garbi.\nErramun, hizkuntzari (edozeini) bere egitekoa egiten laguntzen dioten hitz guztien alde nago. “Zuzen”en kasuan laguntza hori beharrezkoa da nire ustez, “zuzen”ek bere eginkizuna (esanahi bat argiro komunikatzea) betetzen ez duenean. “Korrekto/u” eta “direkto/u”rik ez nieke nik behintzat eragozpenik jarriko.\n“Numero” ere jasota dago Orotarikoan; beraz, ezin zaio eragozpenik jarri. Dena den, gauza bat da eragozpenik ez jartzea, eta, oso bestelako bat, “zenbaki”ren ordez “numero” erabiltzeko kanpaina bat abiaraztea; izan ere, “zenbaki” hitzak ez du, nik dakidala, inolako ulermen-problemarik sortzen, eta, baiki, idatzizko komunikazioan nagusitasun osoa dauka “numero”ren aldean (eta ahozkoan ere bai, esango nuke nik).\n2015/03/07 at 16:16\nXabier (Aristegieta) esquerrac eman duzun arguitasunac gatic lehenbizi zeren hori zeina iduriz behar luque izan normal ez da ikusten bethi, ez usu. Esquerrac soil zatio ihardetsi. Declaratzen dut hmen sarreran ze erraiten duzun guziaz, quasic, nagoela conforme.\nBatetic eta principalqui ze diozula zuzenduc duela emaiten bidea confunsioneraco bait-da interpretatu ahal’ forma edo conceptu bat baino gheihagoren pean. Conforme. Baina nic nuen uste -beharbada trompaturic- ze planteatzen zenuen problemea zuc zala nola euscaratu bi exemplu horiec -numero directua, numero correctua- baina nola bait-dirudi dituzu ezarri horiec exempluac aguertzeco ambivalentzia e zuzendu hitza. Beraz,.tcharto nuen comprenitu, excusa nazazu (uste dut ez dudala erabili behar barkatu).\nBai, orai ohartzen naiz hobequi so eguinic zure tituluari -Zuzendu- ari zara gain zuzendu hitza eta exempluac direla collateralac ulerarazteco hobequi zure expositionea. Vale, alderdi hortaric.\nBuruz directo, correcto eta numero euscal hitzac esan quasic paraphraseatuz zuc diozuna ezen bat dala onhartzea theoricoqui -ez naiz soil ari zure perceptione personalaz hemen baizic genelean artean dutenac egun izquiriatzen euscaraz)- ezen onhartzea thearian eta bestetic irbili ohi dan praxia, non nic ditut ikusten hiru hitz horiec (eta anhitz guehiago trumilca) persecutatuac eta proscriptuac facticoqui.\nBestetic jaquiteco ea hitz bat dan euscarazcoa ez da joan behar baitezpada hori jaquiteco -derrigorrez, soil- ki Orotaricoa (Orotaricora) baizic jaquin behar da hitza dan ala ez euscarazcoa. Esateraco, nahiz-ta ez balekar Orotaricoac mendi hitza -direlaco descuidatu edo beste- horrec ez du importa. Beraz, numero da euscal hitz nolanahi.\nDelaco persecutione hori gatic -eta bestalde ere, promotione bortchatua- da maizago entzuten zenbaki hitza problemaric gabe ezi numero, an zona batzuc eta segmentu generational batzuc. Zeren numero -euscal- hitza da izan stigmatizatua eta da orai ere stigmatizatzen oraino. Non duzu casualqui -edo ere descuidoz- , Xabier, ikusi izquirioz publicoqui?


Levante UD VS Athletic Club 2020-7-12 | Athletic Clubeko Webgune Ofiziala\nHasieraTaldeakAthletic ClubLevante UD VS Athletic Club\n2020-7-12 - 17:00\nGaraipen erabakigarria ametsetan jarraitzeko\nRaul Garciaren bi golek Europarako borrokan sartu dute berriro Athletic\n2020ko uzt. 12a\nAthletic Clubek 1-2 irabazi dio Levanteri La Nucian, eta, garaipen horri esker, Europako postu bat lortzeko borrokan amets egiten jarraituko du. Raul Garciaren beste bikote batek lehoien garaipena marraztu zuen, eta orain Leganes eta Granadaren aurka eginahalak egitea baino ez zaie geratzen. Garaipen garrantzitsua da, egungo egoera eta taldeak Alacanten izandako bajak aintzat hartuz gero, eta horrek lantaldearen jarrera ona erakusten du.\nRaul Garciari talde valentziarren aurkako partidak ondo datozkio. Mestallan bikote bat egin zuen Athleticek Europara joateko dituen aukerak indartzeko eta La Nucian, Levanteren aurka, balentria bera errepikatu zuen. Ez dago opari hoberik klubarentzat bere 34. urtebetzean! Nafarrak, hamabost golekin jada, 0-1ekoa laster jarri zuen markagailuan, 3. minutuan, hain zuzen ere. De Marcos langilearen bi barneraldiren ostean heldu ziren Raul Garciaren golak. Lehenengoan Aitor Fernandez atezaina eskubiaz gainditu zuen, hurbil-hurbiletik. Konexio bera errepikatuko zen handik gutxira, baina Raulen jaurtiketa ahulak ez zuen arriskurik sortu.\nIñigo Martinezen txartel horia kenduta, Leganesen kontra jokatzea eragotziko diona, ez zen albiste txarrik izan lehen zatian. Egia esan, albiste zoragarri bat heldu zen: 0-2koa luzapenean. De Marcosek Raul Garciari pasea eman zion eta golegile zuri-gorriak baloia atezainaren gainetik bidali zuen bikaintasunez.\nAthletic oso eroso sentitu zen bigarren zatian, Raul Garcia eta Vesgaren jaurtiketekin mehatxu eginez, Bardhik 70. minutuan, Mayoralen jokaldi batean, 1-2koa jarri zuen arte. Atzeko lerroan seriotasunez jokatzea nahikoa izan zen, eta Iñigo Martinez ere zentimetro eskas batzuengatik ez zen baloi batera heldu sarera bidaltzeko Unai Lopezen korner batean. Ez zen beharrezkoa izan.


KALAMUA KORRIKALARI TALDEA: Domekarako 9 irteera\nDatorren igandean 9ak topinburu aldera irtengo gara kktero batzuk entreno lasaia egitera. Hona hemen plana, (eta beti bezala nahi duen edozeinari luzatzen diogu gonbidapena noski).\nEguna: Urriaren 9, igandea\nOrdua: goizeko 5:30tan\nEkitaldia: 'oinarrizko entrenamendua'. Eritmo lasaian, makilekin, hainbat orduak eta kilometroak egitea da helburua. Batzuk 9:30-10:00 amaitzeko asmoa dute, hala ere, bakoitzak irteeraren luzera erabaki ahal izateko, herritik gertu ibiliko gara.\nIrteera: Urkizuko plazan\nIbilbidea: Azitaindik Topinburura, eta handik azkonabitza eta galdaraminorako pistetatik xuabe xuabe korrika egin Egoarbitzara heldu arte. Hantxe erabakiko dogu Urkoruntza jo ala ez joan, segun eta soberan eukiko dogun denbora ;)\nHelburua: Ondo pasatzia entrenatzen dogun bitartean ;))\nAnima zaitezte eta domekararte!!\nPd. Beti bezala, eta irten baino lehen, zeintzu etorriko zareten jakitzeko, mesedez komentau hamentxe etortzeko asmoa badozula, eskertuko da eta.\nGAIAK · TEMAS entrenamendu, Entrenar, irteera


Irekia Eusko Jaurlaritza - Gobierno Vasco :: Euskotrenek azaroaren 13an, Behobia - San Sebastian dela eta, trenen zerbitzu berezia eskainiko du\nEuskotrenek azaroaren 13an, Behobia - San…\n<img src="https://www.irekia.euskadi.eus/uploads/cover_photos/35342/original/Hendaia_21_06_15_(80)_-_copia.jpg" style="max-width:100%" alt="" />\nEuskotrenek azaroaren 13an goizez BEHOBIA-SAN SEBASTIÁN lasterketaren ospakizuna dela eta, trenen zerbitzu berezia eskainiko du.\n• Lasarte – Oriatik 7:50ean tren berezi bat egongo da eta geldialdiak ondorengo geltokietan burutuko ditu Errekalde, Añorga, Lugaritz, Donostia, Anoeta, Herrera eta Irun Ficoba.\n• Igandeetako ohiko zerbitzua trenak ordu erdirik behin, 7:15etik aurrera tren erdi zuzenekin indartuko da eta geldialdiak ondorengo geltokietan izango ditu: Anoeta, Herrera eta Irun Ficoba: 7:39, 8:30 (Zumaiatik dator), 8:37, 9:10 eta 9:40.\n• Horrez gain irteera bereziak egongo dira Amara-Irun Ficoba eta geldialdia geltoki guztietan: 7:50, 8:50, 9:00 eta 9:30.\n• 12:00etatik 14:30era zerbitzua 15 minuturik behin egongo da. Zerbitzu gehigarriak Iruneraino bakarrik iritsiko dira.\nIRTEERAK ALTZATIK IRUN-FICOBARA\nErabiltzaileek trena Altzan hartu beharko dute eta Herreran garraio aldaketa egin Irun Ficobako geltokira joateko (aurreko ataletan aipatuta) goizean zehar ezarritako zerbitzu berezietara.\nIrteerak Altzatik ordu erdirik behin izango dira: 7:05, 7:35, 8:07, 8:35, 9:07, 9:35, 10:05, 10:35, 11:05, 11:35, 12:05, 12:35, 13:05, 13:35, 14:05, 14:35, 15:05 eta 15:35\nHortik aurrera, ordutegia igandeetako ohikoa izango da.\n• Tren berezia eskainiko eta Zumaiatik 7:41ean irtengo da eta geldialdia Zumaia eta Anoeta arteko eta Herrera eta Irun Ficoba arteko geltoki guztietan egingo da gero Hendaian amaitzeko.\n• Zerbitzua Hendaia-Lasarte linean, jaiegunetako ohikoa izango da 30 minuturik behin, Irun Ficobatik 10:19an irtengo diren hiru trenekin indartuta egongo da eta Hendaiatik 10:43an eta 11:13an Amarako noranzkoan.\nHendaia_21_06_15__80__-_cop... 2 MB (jpg)\nIRAGARKIA, Ogasun eta Finantza Saileko Zerbitzu zuzendariarena, Eusko Jaurlaritzak Bilbon dituen kudeaketa zentralizatuko eraikinen klimatizazio-sistemen mantentze-lanak egiteko (2016-2017) kontratuaren lizitazioa deitzen duena.\nIRAGARKIA, prozedura irekiaren bidez, Hego Amerikako Euskal Etxeetako irakaslegaientzako Helduen Euskalduntzearen Oinarrizko Curriculumaren (HEOC) B2 mailako urrutiko euskalduntze-ikastaroa kontratatzeko dena (Espedientea: G17/229).


Ikasleentzako tailerrak - Zientzia eta Teknologia Fakultatea - UPV/EHU\nZientza eta Teknologia Fakultateak ikasleentzako prestakuntza-jardunaldiak antolatu ditu. Jardunaldiak asteazkenetan izango dira, 2020ko otsailaren 5tik otsailaren 26ra bitarte, bi ardatzen inguruan:\nLan-mundurako prestakuntza: Zure espezialitateko egresatuen profila bilatzen duten enpresak ezagutu ahalko dituzu Enpresa eta Berrikuntza Teknologikoko Zentruen Aurkezpenerako Jardunaldietan.\nAhozko eta idatzizko komunikazioa: Hiru prestakuntza-tailerak antolatu ditugu zure komunikatzeko gaitasuna lantzeko, era horretara, aurreantzean egingo dituzun lan eta aurkezpenetan zure ezagutzak eta jasotako gaitasunak ahalik eta ondoen adieraz ditzazun.\nGainera, 0,5 kreditu lor zenitzake, programatutako 3 ekintzetan parte hartuko bazenu edota kreditu 1, lau ekintzetan parte hartuz gero.\nIzen-ematea: 2019ko abenduaren 19tik 2020ko otsailaren 3ra, izen-emate orria bete beharko da.\n(Beste leiho bat zabalduko du)Nire aurkezpenak nola prestatu (pdf ,108.06 Kb)\n(Beste leiho bat zabalduko du)Nola prestatu eta argitaratu testu akademikoak (pdf ,128.52 Kb)\n(Beste leiho bat zabalduko du)Prosa zientifikoa lantzeko tailerra (pdf ,108.20 Kb)\nTailerretan izena emateko formularioa\nInformazioa bidaltzeko epea: 2019/12/19-tik 2020/02/25-ra arte\nIkasleentzako tailerrak. 2020\n* Gradua: Biologiako Gradua Biokimika eta Biologia Molekularreko Gradua Bioteknologiako Gradua Fisikako Gradua Geologiako Gradua Ingeniaritza Elektronikoko Gradua Kimikako Gradua Kimika Ingeniaritzako Gradua Matematikako Gradua Fisikan eta Ingeniaritza Elektronikoan Gradu Bikoitza\n* Maila: 1. 2. 3. 4.\n* Hizkuntza: Euskara Gaztelera\n* Izena ematen dudan tailerra (bat baino gehiago aukeratu daiteke)\n"Nire aurkezpenak nola prestatu" (EGINDA) "Nola prestatu eta argitaratu testu akademikoak" (EGINDA) "Prosa zientifikoa lantzeko tailerra" "Enpresa eta Berrikuntza Teknologikoko Zentroen Aurkezpenerako XV. Jardunaldiak"


Hasi da pikete batean esku hartzea egotzi dieten hamazortzi lagunen aurkako epaiketa | Buy Urdaibai\nHasi da pikete batean esku hartzea egotzi dieten hamazortzi lagunen aurkako epaiketa\n2011ko urtarrilaren 27ko greba orokorretik ia bi urte igaro direnean, hamazortzi lagun epaitzen hasi dira gaur, Bilboko Auzitegian. Hain zuzen, informazioa banatzen pikete lanetan ari ziren lagun horietako bakoitzarentzat hiru urte eta bederatzi hilabeteko kartzela zigorra eta 6.000 euroko isuna eskatzen du Fiskaltzak. San Juan kaleko supermerkatu batek jarritako salaketagatik identifikatu eta inputatu zituzten hamazortzi lagunak, baina salaketa hori, gerora, kendu egin zutela jakinarazi dute auzipetuek. Horregatik, inolako zehaztasunik barik polizia autonomikoak lehenengo eta fiskalak gero delitu bat bere gradurik gorenean inputatzea salatu dute.\nBusturialdeko 26 talde eta eragileren babesa dute auzipetuek, baita 2011ko urtarrilaren 27an greba orokorrera deitu zituzten ELA, LAB, EHNE, STEE-EILAS eta HIRU sindikatuena be. Hain zuzen, “kriminalizazio prozesu iraunkor bat” pairatzen ari direla salatu dute sindikatu horiek. Jarrera judizial horren bidez, “erakundeak eta kapitalak euren joko arauetatik kanpo daudenei zigor bikoitza” ezartzen diela salatu du Arantza Fernandez de Garaialdek, EILASeko kideak. Alde batetik, arau kolektiboen bidez eskubideak zapaltzen direla salatu du sindikatu guztien izenean; eta, bestetik, inposatutakoaren aurka protesta egiten duenari zigor “indibidual, penal edo ekonomikoa, eta zenbait kasutan biak” ezartzea gaitzetsi du. Gaur hasiko den prozesu judizialarekin batera, sindikatuek uste dute gizartea “desmotibatzea” nahi dutela boterean daudenek.\nAsteon, auzipetuei elkartasuna adierazteko eta grebarako zein pikete lanetan aritzeko eskubidea defendatzeko protesta egin dute adierazpenaren sinatzaileek, Gernika-Lumon. Gaur bertan be hainbat lagun bildu dira elkarretaratzean, Bilboko epaitegiaren aurrean, Greba piketea eskubidea da, ez delitua! lelopean.


Emakume argentinarren garaipen historikoa; abortuaren despenalizazioa onartu dute — Gaztezulo\nEmakume argentinarren garaipen historikoa; abortuaren despenalizazioa onartu dute\nEmakume argentinarren garaipen historikoa; abortuaren despenalizazioa onartu dute Argentinako Diputatuen Ganberak onartu du abortua despenalizatzea; senatuaren azken hitza falta da oraindik. https://www.gaztezulo.eus/albisteak/emakume-argentinarren-garaipen-historikoa-abortuaren-despenalizazioa-onartu-dute https://www.gaztezulo.eus/albisteak/emakume-argentinarren-garaipen-historikoa-abortuaren-despenalizazioa-onartu-dute/@@download/image/5e4ee16585c6c.jpeg\nArgentinako Diputatuen Ganberak onartu du abortua despenalizatzea; senatuaren azken hitza falta da oraindik.\nAurrerantzean, Argentinan haurdunaldiaren lehen hamalau asteetan abortua legezkoa eta doakoa izango da. Halaxe erabaki du herrialdeko Diputatuen Ganberak asteburu honetan, eta Argentinako Senatuak abenduaren 29an bozkatuko du abortua legeztatzea. Oraindik senatari batzuek ez dute botoa publikoki adierazi, baina haurdunaldia borondatez etetearen aldeko "berdeek" uste dute oraingoan abortuaren aurka daudenei tarte estuan gailentzea lortuko dutela, 2018ko porrota ez errepikatzeko; izan ere, ekimena artxibatu behar izan zuten, aurkako 38 botorekin.\nLegea aurrera ateratzen bada, hemendik aurrera emakume argentinarrek haurdunaldia lehen hamalau asteetan eteteko baimena izango dute, eta abortua eskaera egin osteko hamar egunetan gauzatuko beharko da. Doakoa izango da, eta osasun sistema publikoak egin beharko da gastuen kargu.\nGezurra dirudien arren, egun, abortua ez da legezkoa Argentinan; soilik bi kasutan onartzen du legeak: bortxaketa bat izan denean eta haurdun dagoenaren bizitza arriskuan dagoenean. Lege proiektua onartuz gero, irizpide hori mantenduko litzateke haurdunaldiaren hamalaugarren astetik aurrera, eta salbuetsitako bi kasu horietan soilik egongo litzateke baimenduta abortua epe horretatik kanpo. Bestalde, onartutako testuak aukera ematen die osasun langileei eta abortua gauzatzeko ardura dutenei horri uko egiteko, kontzientzia eragozpena argudiatuta. Kasu horietan, hala ere, haien betebeharra izango da artatzeari uko egin dioten horiek beste profesional batzuen eskuetan uztea.


Mostaza landareetan oinarritutako teknologia Spud gaixotasuna kontrolatzeko eta kimuak kentzeko - Potatoes News\nSpud gaixotasuna kontrolatzeko eta kimuen kentzeko mostaza landareetan oinarritutako teknologia\nOtsailaren 25, 2022\nMustGrow Biologics Corp-ek uzte osteko entsegu arrakastatsuak bai gaixotasunak kontrolatzeko bai biltegiratutako patatei kimuen kentzeari dagokionez, hirugarrenen laborategi independente batek egindakoak iragarri ditu.\nAzken prentsa-ohar batean oinarrituta, konpainiaren mostaza organikoak landareetan oinarritutako teknologiak produktu kimiko sintetiko garrantzitsuenak gainditu zituen. estandarrak bientzako gordetako patata tratatzeko Fusarium usteldura lehorra gaixotasuna eta kimatzea.\n"Gaur egun ez dago gaixotasunak eta kimuak tratatzen dituen konbinazio-irtenbiderik; MustGrow-en aplikazioa bakarra da patatetan uzta osteko gaiak aldi berean konpontzeko", gehitu dute garatzailearen adituek.\nMustGrow-en uzta osteko garapen-programa Sumitomo Corporation-era igaro daiteke Ameriketan zehar (patatak eta bananak) eta Bayer-era Europan, Asia Pazifikoan, Ekialde Hurbilean eta Afrikan (patatak soilik). Proba eta entsegu gehiago behar dira potentzial komertziala ebaluatzeko. Uzta osteko aplikazio gehigarriak ere probatu daitezke, gaixotasunen kontrola barne bidalketa-ontzi handietan.\nMustGrow-ek Sumitomo Corporation eta Bayer-ekin lankidetza-hitzarmen bereiziak iragarri zituen aurretik MustGrow-en teknologiaren eraginkortasuna eta potentzial komertziala ebaluatzeko.\nGaixotasunen Kontrola - Fusarium Dry Rot\nMustGrow-en mostazatik eratorritako teknologia hidrogeno peroxidoaren aurka probatu zen, kimika sintetiko estandar nagusia, Fusarium usteldura lehorren kontrola (hiltzea) neurtzeko.Fusarium sambucinum konidiak F. sambucinum). MustGrow-en teknologiak estandar kimikoa gainditu zuen tasa anitzetan, esanahi estatistikoarekin. Gaixotasunaren kontrola bost asteko tartearen ondoren neurtu zen, MustGrow-en teknologiak Fusarium usteldura lehorra bera hiltzeko duen eraginkortasuna nabarmenduz, baita gaixotasunak erreformatzeko eta errepikatzeko duen gaitasuna ere.\nSprout Inhibizioaren Arrakasta\nMustGrow-en mostazatik eratorritako teknologiak kimuen ezabapenean, klorpropham ("CIPC") estandar kimikoa gainditu zuen, bost asteko epearen ostean esanahi estatistikoarekin. Gainera, kimuak ez ziren probaren ondoren, MustGrow teknologiaren errendimendu handiagoa nabarmenduz.\nMustGrow-en teknologia erabiliz kimuen kentzeak CIPC tasa estandarraren kontrolaren iraupena 2 aldiz baino gehiago frogatu zuen bost asteko azterketan. MustGrow-en teknologiak, mostazatik eratorritako AITC, 24-72 orduko "erdi-bizitza" laburra du, eta CIPC hormetan, gainazaletan, uhal garraiatzaileetan eta instalazioen hormigoian pilatzen dela jakina da, bere presentzia kentzeko gai den higienizazio-prozedurarik gabe. Europar Batasunak 8ko urriaren 2020tik aurrera debekatu du CIPC.\nOngarrien prezioak: Ukrainako krisiak eragindako prezioen espiral berria\nLanda-laborategia alanbre-harraren gainean


Aste honetako 'Argia': Ongi Etorri Gernika 2017, 'Gure txoriak' eta haurdunaldi subrogatua - Arrosa\nApirilaren 29 an, Gernikaren bonbardaketaren 80. urteurren ekitaldien harira, milaka lagun bildu nahi dituzte Gernikan. Muxikan dute hitzordua, handik Gernikara martxa isila egiteko, errefuxiatuei babesa erakutsi eta orain 80 urte gertatu zena, eta gaur gaurkoz beste hainbat herrialdetan gertatzen ari dena, gogoratzeko. Horren berri jaso du Marijo Deograciasek aste honetako Argia-n, eta hori aipatu du Estitxu Eizagirre astekariko zuzendariak gaurko aurrerapenean. Horrez gain, Mikel Garciak Gure txoriak hezkuntza proiektuaz egindako erreportajea eta Ainhoa Mariezkurrenak haurdunaldi subrogatuaz jasotako hausnarketa ere aurreratu ditu.\nPosted in ZebrabideaTagged #80 urte #ainhoa mariezkurrena #argia #astekari #aurrerapen #bonbardaketa #errefuxiatu #estitxu eizagirre #gernika #gure txoriak #haurdunaldi subrogatu #hezkuntza #martxa #portada #proiektu\nAmets Martinez: "Legea ezartzeaz gain, ikusi beharko dugu presorik gabeko herria nola eraiki"


Izan zati de la konponbide — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Izan zati de la konponbide\nIzan zati de la konponbide\nLeire Narbaiza 2020/05/30 13:55\nGipuzkoako Hitzan 2020ko maiatzaren 15ean\nLa hedapen del coronavirus egiten ari da izan asko las pertsona behar dutena quedarse etxean. Bat eginda behar dugu adaptarnos ahal bezain laster eta horretarako BBVA jartzen guzti bere tresna bere Bankuaren eskutik bere bezeroen eskura Online. (…) Operatzen da egon zaitezen non egon zaitezen. Kontratatzen zure Kontu Online hain bakarrikean Batzorde edo Baldintzarik gabe 10 minutu. (…) Ematen bat pauso al fronte para izan zati de la konponbide”. Ez, ez dut alkoholaren eraginpean idatzi. Ez, ez dut denboran bidaiatu eta 2050. urteko euskaran ekarri. BBVA bankuaren web orriaren pasarte batzuk dira. Ez sartu begiratzera, desagertu direlako, sare sozialetan harrotu duten hautsaren ondorioz, begirunea digutelako (ejem) kendu dute eus aukera. Izan zati de la konponbide\n“*Prezasko (sic) izaera duelako, dokumentazio hori bakarrik gaztelaniaz aurreratzen da. Euskarazko bertsioa datorren astean bidaliko da Sailetik jakinarazitakoaren arabera”. Maiatzaren 8an Eudelek udalei igorritako gutunaren amaiera da. Bertan dakar atxikita, ostalaritzarako higiene eta osasun protokolo eta neurrien laburpena erdara hutsean prezasko direlako. Astelehenean, hilaren 11n, establezimendu horiek zabaltzeko baimena zuten, baina gaztelaniaz jasoko zuten informazioa, astean zehar, agian, ya si eso, iritsiko zitzaien euskarazkoa, behar ez zutenean, hain zuzen ere, ordurako jakinaren gainean egongo zirelako.\nEusko Jaurlaritzako Turismo Sailak bideo batzuk egin ditu turismoa sustatzeko. Ederrak dira benetan, Autonomia Erkidegoko leku ikusgarrienak agertzen direlako. Off-eko ahots bat dute bideook, baina gaztelania hutsean daude. Tira, batek azpidatziak ditu euskaraz. BERRIAk galdetu zuen ea bideoak ez dauden euskaraz, eta ordutik webean euskaraz azpidatzitako bideoak ez du off-eko ahotsik, musika bakarrik laga diote. Traol bi ere bota dituzte: #EuskadiTurismo eta #volveremosavernos. Biak gaztelaniaz. Precioso todo, oye! Euskararik ez EAEko iragarkietan, noiz eta barruko turismoaz etengabe hitz egiten zaigunean. Baina, “barru” hori Cuencako barrukia da, edo Valladolidekoa. Ez dakit. Beharbada, Castro Urdaliesekoendako da, oso zaleak dira eta.\nPandemiaren informazio ofiziala ehuneko handi batean erdaraz iristen ari zaigu. Espainiako Gobernuaren albisteak —ez dezagun ahantz Madriletik agindutakoari men egiten zaiola— eta jakinarazpenak gaztelania hutsean. Frantziako Gobernuak frantsesez, évidemment! Beraz, Zuberoa, Lapurdi eta Nafarroa Beherean en français seulment. Nafarroako lehendakariak eta Osasun sailburuak ez dakite euskaraz. EAEko presidenteak bai, baina komunikazioak elebidunak ere ez dira. Osasun sailburuak altuan irakurtzen ere ez daki. En erderaz, para entendernos todos.\nETB 1 zeharo hustuta eta abandonatuta, inoizko audientziarik txarrenekin. Etsaia, berriz, etxean: ETB 2. Kain modernoa, anaia akabatzen. Ahora en erderaz.\nIrakasleek agindutako lanak dira ume eta nerabe askok itxialdian euskararekin duten hartu-eman bakarra. Dena ederto. Tik-tok guztiak erdaraz, youtuberrak ere bai. Bideo-jokoak ia denak. En plan viciao dabiltzanean pantailei begira.\nBitartean, Etxealditik Euskaraldira leihoetan. Aurreko lerroetako protagonista ia guziak, ordea, abenduko Euskaraldiko argazkietarako prest. Birusak berretsi digu Pixka bat no es mucho, da larregi. Esango digute, gainera: Ez marratu, tia, eta izan zati de la konponbide.\netiketak: Kolaborazioak, üskara, Konfinamendua, itxialdia, Gipuzkoako Hitza, pandemia, Koronabirusa


Kalitatea - CIFP Don Bosco LHII\nIkastetxeari buruz » Kalitatea\nDon Bosco-ren nahia, bere bezeroen (ikasle, guraso eta enpresen) asebetetze maila handitzea da eta horretarako Kalitatearen Kudeaketarako Sisteman oinarritutako estruktura batean lan egiten du, non bere helburua hobekuntza jarraitua da, bezeroen eta araudien betekizunak erantzunez.\nHelburu hori lortu asmoz, Ikastetxeak ekintza desberdinak landuz dator, honakoak esaterako:\nISO 9002 kalitate ziurtapena 2000 garren urtean.\nISO 9001-2000 kalitate ziurtapena 2003 garren urtean.\n5S antolakuntza sistemaren ezarpena gune desberdinetan 2003 garren urtea ez-geroztik.\nZillarrezko Q-a, EFQM bikaintasunaren ereduan oinarrituta, 2007 garren urtean.\nISO 9001-2008 kalitate ziurtapena 2009 garren urtean.\nIkastetxearen antolaketa eredua, PKS Prozesuetan oinarritutako Kudeaketa Sistema-ra egokitzea 2009-an.\nEkoscan ingurugiro ziurtapena 2011 urtean.\nLorpen guzti hauek Don Boscok, kalitatezko zerbitzu bat eskaintzearen eta egunetik egunera hobetzearen konpromisoaren isla zuzena dira.\nDON BOSCO LANBIDE HEZIKETAKO INSTITUTU INTEGRATUA kalitatea bere politikaren eta estrategiaren oinarritzat definitu du. Konpromiso honek ikastetxea osatzen duten pertsona guztiei eragiten die. Pertsona hauek guztiak, aldi berean, euren jarduera guztietan etengabeko hobekuntzarekiko konpromisoa hartu dute.\nHori lortzeko, Zuzendaritzak, langile guztiek Kalitatearen Kudeaketa Sistema Integratuari buruzko beharrezko formazioa eskura dezaten, erraztasunak ematen ditu.\nIkastetxearen oinarrizko helburua sistemak eskatzen dituen baldintzak betetzea eta beronen eragingarritasuna etengabe hobetzea da. Halaber, ezarritako helburu guztiak betetzeko eta bere interes taldeen igurikapen eta beharrei modu egoki eta azkar batez erantzuteko eginahal guztiak egiten ditu, inguruarekiko errespetuaz eta pertsonentzako era seguruan bere eragite arloan.\nGainera, Ikastetxeak indar berezia jartzen du euskararekin eta ingurumenarekin loturiko gai guztietan, hauen garapen eta ezarpenera bideraturiko ekimenetan parte hartuz.\nKudeaketa Sistema Integratuaren funtzionamendu egokia ziurtatzeko, ikastetxeak, kalitateko UNE-EN ISO 9001, ingurugiroko UNE-EN-ISO 14001 eta Ekoscan eta prebentzioko OHSAS 18001 arauak hartzen ditu erreferentzi modura.\nIkastaroetarako asebetetze inkestak\nJarraitu honako esteka hauek gure ikastarotako asebetetze inkestak betetzeko. Ez ahaztu ikastaroaren kodea beharrezkoa dela inkesta betetzeko.\nHarrera planaren balorazioa\nIkastaro amaierako inkesta


KURUBIOA : Matematikak liburutegian\n"Matematikak Liburutegian" proiektuaren barruan, Raul Ibañez EHU-ko irakaslea Liburutegira etorri zen ekainaren 10ean (10:00etatik-11:00etara), 4. mailako talde batekin (Mertxe), jolasaren bidez, matematikak lantzera.\nErabilitako jolasak: Artzain jokoa, Nim, Pentomino, Tangrama, Ataskoa, Tantrix, Discovery...\nIkasleek matematikaren alde ludikoa bizi izan dute, binaka, hirunaka, ordubete luze jardunduz eta elkarri lagunduz.\nAmaieran konklusioak ere ateratzeko denbora izan zuten.\nDi-da batean jolastordua heldu zen. Baina ez da hor bukatuko, horietariko jolas batzuk liburutegian aurkitu ditzakegu eta datorren ikasturtean jolasteko momentua aurkituko dugu.\nAskotan esan dut, baina ez dago soberan berriro ere errepikatzea Kristina, liburutegian, egiten ari den lan bikaina. Ekintza asko antolatzen ditu eta guztiak kalitate handikoak.\nEskerrik asko, Kristina.\nPublicado por Paki Pajuelo en 6/13/2010 06:19:00 p. m.\nEtiquetas: Gaitasunak, Liburutegia


Bihar, Eskoriatzako 23. Ferixie | Arizmendi ikastola\nBihar, Eskoriatzako 23. Ferixie\nBihar, Jose Aranakoek antolatuta, Eskoriatzako 23. Ferixie ospatuko da. Hogehitahiru urte betetzen dituen Eskoriatzako Ferixiak inguruko eta Euskal Herri osoko baserritar eta artisauak batuko ditu, berriro ere, Eskoriatzako kaleetan larunbatean. Araba, Bizkaia, Gipuzkoa eta Nafarroako 40 herrietatik etorritako 86 postu egongo dira. Errioxako ordezkariren bat ere egongo da.\nGoizeko 9retan emango zaio hasiera itxaflero jaurtiketarekin eta txistularien kalejirarekin. Jarraian, 10:00etan ferixako postuak irekiko dira. Aurten ere, baserriko produktuak eta artisautza-lan ugari eta anitzak ikusi eta erosi ahal izango dira.\nUrteroko txapelketak ere ez dute huts egingo: txorimaloak 10:15etatik 11:15etara erreka ondoan eta gazta dastaketa eta txapelketa Santa Marina plazan 11:30etatik 13:00etara. Feriako postuentzat ere izango da saririk.\nGiroa alaitzeko ere egongo dira hainbat ekintza: trikitilariekin kalejira 11:30ean, Almeneko ikasleen ikuskizuna 12:00etan Gorosarri plazan, eta jarraian, 12:45ean Eskoriatzako dantza taldea. Haur eta gazteak, aldiz, 11:00etan hasita tailerrak eta puzgarriak izango dituzte Jose Aranako jolastokian. Iaz izandako arrakastaren ondoren, Arrasateko erraldoiak etorriko dira aurten ere.\nBazkal aurretik, 14:00etan sari banaketa Jose Aranan eta errifa zozketa. Arratsalderako indarrak berreskuratzeko “zuk ekarri zuk jan” herriko plazan. Hemen ere ez da aspertzeko paradarik egongo: tailerrak, buruhandiak, bertso saioa…\nEguna amaitzen joateko Txapel Jaurtiketa txapelketa 19:00etan eta kantu-poteoarekin emango zaio amaiera Eskoriatzako 23. Ferixari.\nEskoriatzako Ferixie Arizmendi Ikastolak antolatzen du hainbat eta hainbat elkarte zein herritarren laguntzari esker, hala nola, Eskoriatzako udala, herriko taldeak, komertzioak, babesleak eta ikastolako irakasle eta familiak. Kartela eta diptikoa.


Zinemalditik Goienara - Goiena.eus\nZinemalditik Goienara 2016-09-24 22:52 Komunitatetik\nBi sarirekin (emakumezko aktore onenaren zilarrezko maskorra eta urrezko maskorra), Txinatik ekarritako I am not Madame Bovary filma izan da, dudarik gabe, irabazle nagusia. El hombre de las mil caras eta Que Dios Nos Perdone filmak ere oso indartuta irten dira Kursaaletik. Itxiera gala hasi aurretik, norbaitek Fan Bingbin ikusi du, hamar minutu geroago, Florecen…\nZinemalditik Goienara 2016-09-24 22:52\nBi sarirekin (emakumezko aktore onenaren zilarrezko maskorra eta urrezko maskorra), Txinatik ekarritako I am not Madame Bovary filma izan da dudarik gabe gaueko irabazlea. El hombre de las mil caras eta Que Dios Nos Perdone filmak ere oso indartuta irten dira Kursaaletik. Itxiera gala hasi aurretik, norbaitek Fan Bingbin ikusi du, hamar minutu geroago, Florecen…\nZinemalditik Goienara 2016-09-24 19:47\nJacques Cousteau famatuaren bizitzari buruzko L’Odyssée filmarekin esan diegu agur zine aretoei. Ostean zurrumurru, kiniela eta sarien unea iritsi da. 21:00etan jakingo dugu gure apustuak epaimahaiaren iritziarekin bat datozen edo ez. Mundu mailako estreinaldiarekin amaitu da 64. Donostia Zinemaldia, Jacques Cousteauren bizitza hizpide duen film batekin. Cousteau urpeko miaketa eta filmaketaren aitzindaria izan zen, eta…\nZinemalditik Goienara 2016-09-23 21:35\nEwan McGregorrek zuzendari moduan eginiko lehen lana aurkeztu du aktoreak Sail Ofizialean. Philip Roth idazlearen American Pastoral eleberria film bihurtu du eskoziako aktoreak. Horrez gain, aurtengo lehiaketa itxi duten Ikari ekoizpen japoniarra eta Hego Koreako Dangsinjasingwa dangsinui geot filmak ere ikusi ditugu. Zinemaldiaren azken egunetan Richard Gere iritsi da. Argi dago Ewan McGregorrek erronkak atsegin…\nZinemalditik Goienara 2016-09-22 13:29\nOliver Stone kontzientziak astintzera etorri da Donostiara. Badirudi bere hasierako urteetan ekindako ibilbidera bueltatu dela zuzendaria, eta Snowden filmarekin AEBek martxan jarritako espioitza politika globala salatu nahi duela. Bestalde, atzo jaso zuen Sigourney Weaverrek bere Donostia saria. Hunkituta eta txalo artean altxatu zuen saria aktore estatubatuarrak. Edward J. Snowdenek NSAren mundu mailako espioitzaren dokumentuak publiko…\nOliver Stone kontzientziak astintzera etorri da Donostiara. Badirudi bere hasierako urteetan ekindako ibilbidera bueltatu dela zuzendaria, eta Snowden filmarekin AEBek martxan jarritako espioitza politika globala salatu nahi duela. Bestalde atzo jaso zuen Sigourney Weaverrek bere Donostia saria. Hunkituta eta txalo artean altxatu zuen saria aktore estatubatuarrak. Edward J. Snowdenek NSAren mundu mailako espiotzaren dokumentuak publiko…\nEzagutu nahi ez dugu egia\nZinemalditik Goienara 2016-09-21 15:38\nEuskal zinemaren egunaren baitan bilbotar aktore, zuzendari eta antzerkigile den Ramon Bareak jaso zuen Zinemira saria. Ostean, Igelak filmaren txanda iritsi zen. Victoria Eugenia antzokian Patxo Telleriarekin batera, filmeko ia talde osoa egon zen, tartean, debagoiendarrak diren Gose taldeko kideak, Maria Cruikshank eta Aitor Mantxola. Dudarik gabe, baina, eguneko protagonista Sigourney Weaver aktorea da. Jose…\nEuskal zinemaren egunaren baitan bilbotar aktore, zuzendari eta antzerkigile den Ramon Bareak jaso zuen Zinemira saria. Ostean, Igelak filmaren txanda iritsi zen. Victoria Eugenia antzokian Patxo Telleriarekin batera, filmeko ia talde osoa egon zen, tartean, debagoiendarrak diren Gose taldeko kideak, Maria Cruikshank eta Aitor Mantxola. Dudarik Gabe baina eguneko protagonista Sigourney Weaver aktorea da. Jose…\nZinemalditik Goienara 2016-09-20 00:48 Komunitatetik\nTentsio handiko thrillerrarekin eman diogu hasiera egunari. Que Dios nos perdone filmak txalo zaparrada ederra lortu du eta kritikaren onespena ere jaso du. Bereziki azpimarratzekoa da Antonio De la Torre eta Roberto Alamo aktoreen lana, nire ustez baina, ez dute saririk lortuko La isla minimaren itzala gertuegi dago-eta. Bi aktore hauen gainetik baina, Hugh Grant…\nZinemalditik Goienara 2016-09-17 23:27 Komunitatetik\nAktore estatubatuarrak aurtengo Donostia sarietako lehena jaso du gaurkoan. Pasa den urtean kale egin eta gero, Hawkek bere azken filma ekarri du besapean: The Magnificent Seven. AEBko izar baten distirak astindu du Zinemaldiaren bigarren eguna. Goizean kazetariekin izan duen prentsaurrekoan, Latinamerikako zinema goratu, bere ibilbidea errepasatu, zinema jaialdien funtzioa nabarmendu eta etorkizuneko erronkez aritu da…\nZinemalditik Goienara 2016-09-17 23:27\nAktore estatubatuarrak aurtengo Donostia sarietako lehena jaso du gaurkoan. Pasa den urtean kale egin eta gero, Hawkek bere azken filma ekarri du besapean: The Magnificent Seven. AEBko izar baten distirak astindu du Zinemaldiaren bigarren eguna. Goizean kazetariekin izan duen prentsaurrekoan, latinoamerikako zinema goratu, bere ibilbidea errepasatu, zinema jaialdien funtzioa nabarmendu eta etorkizuneko erronkez aritu da…\nZinemalditik Goienara 2016-09-17 19:06\nGezurra dirudi baina igaro ditugu 355 egunak. Alfonbra gorriak Kursaal eta Victoria Eugeniako atariak apaintzen ditu, eta hurrengo hilabeteetan zinema aretoetan ikusiko ditugun filmeen kartelek Donostia betetzen dute. 64. Donostia Zinemaldiak, bederatzi egunez, zinema-areto erraldoi bihurtuko du hiria. Sail ofiziala La Fille de Brest Emmanuelle Bercot zinemagile frantziarraren seigarren filma da. Oraingo honetan Irene Frachonen Mediator…\nZinemalditik Goienara 2014-09-19 16:33\nZinemalditik Goienara 2013-10-03 11:52\nGaleria, zapatua, 28 (Itxiera gala)\nZinemalditik Goienara 2013-09-29 19:26\nArgazkiak: Haritz Dendategi\n‘Pelo malo’ izan da Sail Ofizialeko irabazlea\nZinemalditik Goienara 2013-09-29 19:18\nTxalo zaparrada batekin hasi da aurtengo iritsiera gala, eta musikaren laguntzarik gabe, boskote batek aurreskua abestu dute. Ondoren, Unax Ugalde eta Edurne Ormazabal izan dira galaren aurkezleak. Azken gala hau kazetariontzako dibertigarriena izan ohi da. Kursaalean kazetari mordoxka batzuk batzen gara eta bertatik jarraitzen dugu galan gertatzen den guztia. Pisu pare bat gorago urduritasuna…\nZinemalditik Goienara 2013-09-28 21:00\nHugh Jackman Donostia Sariaren jabe da dagoeneko. Aktorea, esker oneko, hunkituta eta “Donostiarekin maiteminduta”, Zinemaldiaren ohorezko saria irabazi dutenen zerrenda prestigiotsuan sartu da. Jackman-ek, baina, gauean Zurichera bidea hartu du eta ordutik Donostia txutxu-mutxuen hiriburua da. Edurne Ormazabalek aurkeztu zuen ekitaldia hasteko Donostia Sariaren aurreko irabazleak erakusten zituen bideo bat proiektatu zuten. Jarraian, Jackman “handietako bat, aktore aparta”…\nGaleria: barikua, 27 (Gala)\nZinemalditik Goienara 2013-09-28 10:08\n(Argazkiak: Haritz Dendategi)


Errusiar mafia - Wikipedia, entziklopedia askea.\nErrusiar mafia (errusieraz Русская мафия, Rússkaya Máfiya). Bratvá (Братва; «anaiak» edo «anaitasuna») edo mafia gorria (errusieraz красная мафия, krásnaya máfiya) Sobietar Batasuna ohian eta Estatu Independenteen Erkidegoan jatorria duten erakunde kriminal antolatu multzo batek jasotzen duen izendapena da.\nEtnia edo nazionalitate ugarik osatzen duten mafia da: errusiarrez gain, errusiar juduak, ukrainiarrak, abjasiarrak, azerbajandarrak, bielorrusirrak, armeniarrak, georgiarrak, txetxeniarrak, uzbekiarrak, letoniarrak, lituaniarrak eta abar.\n1991n Sobietar Batasunaren desegitean, herrialde hauen ekonomiaren irekitzeak errusiar mafiari nazioartean hedatzeko atea ireki zion, eta gaur egun mundu mailan eragin handia duten erakunde bilakatu dira. Errusiar gizartearen sektore gehienetan jarduten dute. Gainera ordurarteko kriminal arruntez gain, KGBko agente ohiak, kirolariak Afganistango gerrako beteranoak eta Txetxeniako Lehen Gerran eta Bigarrengoko soldadu ohiak ere erregimen komunistaren desagertzearekin lanik gabe zeudenez askok delinkuentzian baliagarria izan zitekeen eskarmentua edo ezagupenak zituztenez krimen antolatuan dirutza lortzeko aukera ikusi zuten.\nErrusiar kriminalak mundu mailan petrolioa, pertsoneb trafikoa, narkotrafikoa, arma trafikoa, nuklear materialen trafikoa eta diru-zuritzean ere jarduten dira.\nErrusiaz gain, AEB, Israel, India, Hungaria, Espainia (bereziki Costa del Sol eta Mediterraneoko kostaldera) eta Tailandiara hedatu da.\nBestalde, beste herrialdeetako erakunde kriminalek ere harremanak baditu, tartean Cosa Nostra, Txinatar triadak eta Latinoamerikako droga kartelekin, azken honekin dituen harremanak Errusiara kokaina ekartzea ahalbideratu dio.\nOrriaren azken aldaketa: 15 iraila 2020, 14:56.


Hainbat konponketa eta mantenu lan egin dira Xoxoten - Azpeitiko Udala\nHainbat konponketa eta mantenu lan egin dira Xoxoten\nAzken asteotan, hainbat mantenu lan eta konponketa egin ditu Udalak Xoxoten. Gailurrean dagoen saninazioren estatuan mantenu lanak egin dira; zementoa raseatu eta pintatu egin da.\nHorretaz gain, tontorraren atzealdean dagoen iturrira heltzeko bidea egokitu da, eskailera maila batzuk jarrita. Bukatzeko, aterpeko depositoa urez bete da. Urteetan ez da horretarako beharrik izan, baina azken jende ugari dabil aterpean eta euri nahikoa ez duenez egin, ur falta zela ikusita, bete egin da.


Lombardi alla prima crociata. Verdi. Euskadiko Orkestra Sinfonikoa Zuzendaria: Riccardo Frizza. Bilboko Operaren Abesbatza. Zuzendaria: Boris Dujin. Eszena zuzendaria: Lamberto Puggelli. Berritzearen eszena zuzendaria: Grazia Pulvirenti. Eszenografia: Paolo Bregni. Bakarlariak: Ekaterina Metlova, Roberto Tagliavini, José Bros, Sergio Escobar, Jessica Stavros. Euskalduna Jauregian. Urtarrilaren 19a.\nOLBEren denboraldiak aurrera jarraitzen du. Lehenengo bi titulu famatuen ostean (Pucciniren La Bohème eta Beethovenen Fidelio hain zuzen ere), hain askotan programatzen ez den opera eder bat ikusteko aukera izan dugu: Verdiren I Lombardi alla prima crociata. Oso lan inspiratua dugu hemen. Verdik, Nabucco-ren izugarrizko arrakastaren ondoren, trama historikoaren maukari heldu zion, eta XI. eta XIII. mendeen artean izandako lehenengo gurutzadan kokatu zuen drama hau. Produkzio honetan, Grazia Pulvirentik, berritzearen eszena zuzendariak esaten duen bezala, iragana eta oraina urtu egiten dira. Iraganeko mina, guduaren mina, hortxe dugu gaur egun. Verdiren mezua, bakearena eta anaitasunarena, Europan eta mundo osoan, jarraitu behar dugu entzuten. Esan bezala, obra sakona eta melodiotsua entzun genuen. Halere, alderdi artistikoan ez zen bereziki distiratsua atera. Une larrienak José Bros tenoreak pasatu zituen, Oronto-ren rolean. Iragarri zuten emanaldiaren aurretik eztarriko arazoren bat zuela, eta, beraz, aktuazioa ez zen izango guztiz biribila. Baina zoritxarrez interpretazio penagarria eskaini zuen. Hobe beste abeslari bat bilatzea halako baldintzetan kantatzea baino. La mia letizia infondere aria ederra, adibidez, txikituta geratu zen.\nRoberto Tagliavinik, Pagano-ren paperean, taxuzko interpretazioa egin zuen, nahiz eta gripeak jota egon. Ez zitzaion gehiegi nabaritu, eta bere ahots sakona luzitu zuen. Sergio Escobar tenoreak Arvino konbentzigarria egin zuen, eta Jessica Stavrosek, Viclinda-ren rolean, ongi proiektatu zuen ahotsa. Halere, adierazkortasuna falta zitzaion.\nHori bai, Giselda eder eta eraginkorra entzun genuen. Ekaterina Metlova soprano errusiarrak rol protagonista interpretatu zuen adorez, eta ahots seguru eta tinbre ederrekoa erakutsiz. Lehenengo ekitaldiko Salve Maria zoragarria iritsi zitzaigun. Emanaldiaren erregina bihurtu zen, zalantzarik gabe.\nEszenaratze egokia eskaini zuten, nahiz eta modu nahasian aurkeztu pasarte desberdinak. Izan ere, une batzuetan konplikatua izan zen argumentua jarraitzen.\nEuskadiko Orkestra Sinfonikoa eta Bilboko Operaren Abesbatza, Riccardo Frizzaren eskutik, puntu-puntuan.


Dendrobranchiata Decapodaren barruko krustazeo azpiordena bat da. Bere barruan dauden animalia askori izkira izena ematen zaie. Gaur egun 7 familia ezagutzen dira eta bere barruan sailkatu dira 540 espezie. Devoniarraren bukaeran aurkitu dira lehenengo fosilak. Caridea eta Stenopodidearekin harremana dute, baina zakatzen forman eta euren arraultzak egiteko moduan ezberdintzan dira (uretan zuzenean uzten dituzte). 330 milimetro arteko tamaina izan dezakete, eta 450 gramoko pisua. Arrantza eta akuikulturan garrantzi berezia dute eta gizakien dietan ohikoak dira.\nDendrobranchiata Decapodaren barruko krustazeo azpiordena bat da. Bere barruan dauden animalia askori izkira izena ematen zaie. Gaur egun 7 familia ezagutzen dira eta bere barruan sailkatu dira 540 espezie. Devoniarraren bukaeran aurkitu dira lehenengo fosilak. Caridea eta Stenopodidearekin harremana dute, baina zakatzen forman eta euren arraultzak egiteko moduan ezberdintzan dira (uretan zuzenean uzten dituzte). 330 milimetro arteko tamaina izan dezakete, eta 450 gramoko pisua. Arrantza eta akuikulturan garrantzi berezia dute eta gizakien dietan ohikoak dira. (eu)\nGoifamiliak eta familiak\nPenaeidea (Dana, 1852)


Etengabeko ikaskuntza. Esparru europarra - Euskonews\nKontseilu Europarrak, 2000ko martxoan Lisboan egindako bileran, ondoko helburu estrategikoa onartu zuen “Europar Batasuna ezagutzan oinarritutako munduko gizarterik lehiakorrena eta dinamikoena bilakatzea, ekonomikoki modu jasangarrian hazteko gaitasuna izanik, lanpostu gehiago eta hobeak sortzeko eta kohesio sozial handiagoa lortzeko gai izango den ekonomia bilakatzeko”.\nIldo beretik, Kontseilu Europarrak, 2001eko martxoan, hiru helburu estrategiko (eta hamahiru helburu zehatz osagarri) onartu zituen, 2010. urtea amaitu baino lehen erdietsi beharrekoak: hezkuntza- eta prestakuntza-sistemek uztartu egin beharko dituzte kalitatea, irisgarritasuna eta mundura irekitzea. Urte bete igaro ondoren, Kontseiluak “Lan-programa1 zehaztua” onartu zuen, helburu horiek lortzeko.\nBatzordeak komunikazio bat eman zuen 2003ko azaroaren 11n —COM(2003) 685 azkena— “HEZKUNTZA ETA PRESTAKUNTZA 2010”, ERREFORMAK BEHAR-BEHARREZKOAK DIRA, LISBOAKO ESTRATEGIA ARRAKASTAZ BURUTUKO BADA (Tarteko eta baterako txosten-proiektua, Europako hezkuntza- eta prestakuntza-sistemen helburuen jarraipenari buruzko programa zehatzaren gauzatzearen gainekoa); bertan dioenez, estatu kideek ez dute aurrerapauso nahikorik egin helburu horiek erdiesteko. Argazkia: Dave Wicks (http://www.opticgroove.com).\n2010. urtea hurbil dagoenez, Europako Batzordeak ezinbestekotzat jo du lehentasunezko lau ardatz berehala abiaraztea, laurak batera abiarazi ere: erreformak eta inbertsioak funtsezko puntuetan bildu etengabeko ikaskuntza errealitate zehatz bihurtu hezkuntzaren eta prestakuntzaren Europa eraiki, behin betiko zor zaion lekua ematea “Hezkuntza eta Prestakuntza 2010” programari\nEtengabeko ikaskuntzaren eremuan, eta goian adierazitako ardatzak erreferentziatzat hartuta, Euskal Autonomia Erkidegoan:\n1. ETENGABEKO IKASKUNTZA ETA PRESTAKUNTZARAKO dinamikak bultzatu behar dira, kolektibo guztiak aintzat hartuta: haurrak, gazteak, langileak, hirugarren adinekoak.\n- estrategia global eta koherentetan oinarrituta, bertan parte hartzen duten eragile guztiekin adostuta, Etengabeko Ikaskuntzaren Liburu Zuria aintzat hartuta\n- ahaleginak batez ere talde ahulenei bideratuz, gaitasunak eskuratzeko modu ekitatiboa izan dezaten, eta motibazioa emanez ikaskuntzan parte har dezaten, gizarte-kohesioa erraztuz.\n- Europako erreferentzietan eta Europako printzipio komunetan oinarrituta.\n- herritartasun aktiboa indartuta, balioak, parte hartze demokratikoa eta espiritu kritikoa sustatuz.\nBereziki, eta Etengabeko Prestakuntzari dagokionez, etengabeko prestakuntza garatzeko esparru autonomoa sustatu behar da. Prestakuntza hori erregulartasunez finantzatu behar da, eta estatuko gobernuari eskatu behar zaio euskal langile eta enpresaburuek prestakuntzarako ordaintzen dituzten kuoten baliokidea itzultzea.\nBeste alde batetik, abenduaren 17ko 298/2002 Dekretuak bizitza osoan zeharreko ikaskuntzari buruzko ekintzak gauzatzeko diru-laguntzak arautu ditu, ondoko helburarekin: herritartasun aktiboa bultzatu, pertsona helduen ezagutzak, gaitasunak, trebetasunak eta dohainak hobetuz, arreta berezia eginez talde ahulenei. Dekretu horrek, gainera, “ikaskuntzako artekaria” aurreikusi du, ondoko eginkizunekin, besteak beste:\n- bere geografia-eremuko pertsonei –talde behartsuenei bereziki- aholkuak ematea toki/eskualdeko aukerei eta interneten bidezko aukerei buruz, bizitzan zeharreko ikaskuntzaren testuinguruan.\n- Lan proaktiboa egitea ekimenok bultzatu eta sustatzeko, bai eskaintza eta bai eskariari dagokionez, jendea mota horretako jarduerak sustatzeko kontzientziatuz.\n“Ikaskuntzako artekaria” jardun onaren adibidetzat hartuta dago Batzordearen Zerbitzuen ondoko Lan-dokumentuan: “Etengabeko Ikaskuntza: jardunak eta adierazleak”, SEC (2001) 1939, (EEAO, 2001.11.21)\n2. Ikaskuntza ez-formalak eta informalak aitortzeko edo aintzatesteko bideak ezarri behar dira. Horrek, pertsonen etengabeko ikaskuntzarako motibazioa areagotzeaz gain, mesede egingo dio kualifikazioen gardentasunerako prozesu europarrari, eta beraz, ikasleen eta langileen lurralde-mugikortasunari. Interesatuek ez badiote baliorik ikusten ikasten jarduteari, zaila izango zaie behar bezala ahalegintzea ezagutzaren gizarteak eskatzen duen prestakuntza-mailara iristeko.\n3. Informazioaren eta Komunikazioaren Teknologiak (IKT) hezkuntza- eta prestakuntza-sistemetan benetan txertatzea indartu behar da\n- alfabetatze digitala sustatuz, gizarte-kohesioa eta garapen pertsonala areagotu, eta kulturen arteko elkarrizketa bultzatzeko.\n- ikaskuntza elektronikoaren potentziala aprobetxatuz, ikaskuntza herritarrengana hurbildu, hezkuntzaren kalitatea hobetu, dimentsio europarra aintzat hartu eta zentroak mundura irekitzeko.\nHezkuntza eta Gazteria Kontseiluak 2003ko azaroan Bruselan egindako bileraren ondorioek azpimarratu egin dute “2004-2006 aldirako e-learning Programa2”ren garrantzia, informazioaren eta komunikazioaren teknologiak (IKT) Europako hezkuntza- eta prestakuntza-sistemetan txertatzeko helburua baitu. Argazkia: Henry Piek.\nIldo horretatik, etengabeko ikaskuntzarako www.hiru.com ataria abiarazi da, euskal herritar ororen ezagutzen eta gaitasun-ahalmenen maila jasotzeko asmoz, ikaskuntza pertsonengana hurbilduta eta bakoitzaren ikaskuntza-beharrei egokituta.\n4. Euskal herritarrek hizkuntzak ikas dezatela bultzatu behar da:\n- pertsona bakoitzari animoak eta aukerak emanez gutxienez beste hizkuntza bat ikas dezan, Euskal Autonomia Erkidegoko bi hizkuntza ofizialez gain, eta hizkuntzak adin guztietan ikasteak duen garrantziaz kontzientziatuz\n- eskolek eta prestakuntza-zentroek irakaskuntza- eta prestakuntza-metodo eraginkorrak erabil ditzatela sustatuz, ikasleei motibazioa eman diezaieten, bizitzan zehar gero ere hizkuntzak ikasten jarrai dezaten\nEsparru honetan, azpimarratzekoa da “Ekintza-plana3, hizkuntzak ikasteari eta hizkuntza-aniztasunari buruzkoa”. Plan horrek hiru helburu erdietsi nahi ditu, funtsean: hizkuntzak etengabe ikastea, hizkuntzen irakaskuntzaren kalitatea hobetzea eta giro mesedegarria eta etengabea sortzea.\nHoriek horrela, eta www.hiru.com atariaren bitartez, autoikaskuntzarako on-line tresnak eskaintzen dira, ikaskuntzaren jarraipena eta tutoretza barne direla.\n5. Mugikortasuna eta trukeak gehitu behar dira, ondokoen onerako izango delako:\n- gazteek euren ahalmen pertsonalak eta lan-mundura sartzeko gaitasuna gehitzeko\n- irakasleek bere esperientzia aberastu eta gaitasuna hobetzeko\n- Europako herritar izatearen kontzientzia areagotzeko\nAutonomia Erkidego honetan Lanbide Heziketan diharduten gazte ikasleen Europako mugikortasuna handia da, eta kalitatezkoa, Leonardo da Vinci programa europarraren bitartez; izan ere, Autonomia Erkidego hau Estatuan “Europass-Prestakuntza4” ziurtagiri gehien izapidetu duenetako bat da.\n6. Bizitzan zehar ikastearen inguruko Europako bi sare garrantzitsutan parte hartzea: . EARLALL – Etengabeko Ikaskuntzarako Eskualde eta Toki Agintaritzen Europako Elkartea; beste lan batzuen artean, Europako Batzordearekin dihardu “Lanbide Heziketako Leonardo da Vinci Europako programaren produktuen balorizazio”rako estrategia europarrean. . ELAP – European Learning Account Project: bizitzan zehar ikastearen kofinantzaketari buruzko lanak egin ditu, eta ELGAk (OCDE) eta Europako Batzordeak lan horiek jarraitu eta kontuan hartu dituzte. 1 Europako hezkuntza- eta prestakuntza-sistemen helburu zehatzen jarraipenerako lan-programa zehaztua – (2002/C 142/01) – EEAO, 2002.6.14 2 2318/2003/EE Erabakia, Europako Parlamentuarena eta Kontseiluarena, 2003ko abenduaren 5ekoa (EEAO, 2003.12.31) 2004-2006 aldirako urteanitzeko programa onartzen duena, IKTak Europako hezkuntza- eta prestakuntza-sistemetan benetan txertatzeko (eLearning programa) 3 Batzordearen komunikazioa Europako Parlamentuari, Ekonomia eta Gizarte Lantaldeari eta Eskualdeetako Lantaldeari – Hizkuntzen ikaskuntza eta hizkuntza-aniztasuna sustatzea: 2004-2006 aldirako ekintza-plana – COM(2003) 449 azkena, 2003.07.24koa. 4 “Europass-Prestakuntza” delakoa ziurtagiria da, Kontseiluak 1998ko abenduaren 21eko Erabakian (EEAO, 1999.1.22) ezarria, txandakako prestakuntzarako —ikaskuntza barne duela— europar ibilbideak sustatzeari buruzkoa, eta beste estatu kide batean egindako prestakuntza-egonaldiak aintzatesten ditu, jatorrizko herrialdean jasotako prestakuntzarekin lotuta baldin badaude.


Basozaina - El guardabosques: Ardi latxa Kontsulta\n¿Tienes alguna duda, alguna consulta sobre la oveja latxa?\nNuestros expertos pastores te las aclararán.\nescríbenos un correoe\nMiguel Garro artzaia\nPeio Uzurburuko artzaia\nArdi arraza alemaniarra Gaztelun\nMexicotik 2011ko otsailaren 9a\nHau aukera ederra benetako jakitunei galdetzekoa!\nMexikon bizi garen euskaldun bikotea gara. Euskal Herrira itzultzekotan gabiltza eta bizimodu berrian gaztagintza izan nahi dugu ogibide nagusi.\nBaina, egia esan, ez dakigu horren inguruko gauza handirik. Argituko dizkiguzue mesedez artaldearen eta gaztagintzaren ingurukoak?\n- zenbat balio du ardi batek? dirulaguntzarik bada?\n- zelakoa izan beharko luke artaldeak? zenbat buru, zenbat ar, zenbat eme, adina....\n- zelakoa izaten da ugalketa?\n- mediku kontrolik, txertorik... egiten diezue?\n- zelakoa da lan urtea? garaiaren araberako lanak...\n- ze tresneria erabiltzen duzue?\n- zeintzuk dira gazta egiteko zailtasun nagusiak?\nHartara, konturatuko zinetenez, hasiberriak ere ez gara; jakinmin handia dugu, gogoa.\nBihotzez eskertzen dizuegu erantzuna.\nJon eta Haizea\nBilbotik galdetzen du MT, 2014-04-22\nArdilatxen arkumei buruzko galdera bat egin nahi nizueke. Bizkaiakoa naz ta nire inguruko artzainei entzun diet arkumeak ez badu burua, belarriak eta hankak beltzak ez duela hasteko balio. Zergatik galdetu ezkero erantzuna da "beti egin dugu horrela, tradizioa ezin da apurtu". Baina nire ustez arrazoi bat egon behar da...Ba al dakizue zuek zergaitia?\nErantzuna: Miguel Garro artzaiaren ustez: "Holakoak ez du zentzurik, ez da egia, hala egiten duenak tutik ere ez daki artzantzaz, hori bai, arraza latxa garbia izanez gero, arraza nahasketan beste kontua da"\nTradizioak nahi eta nahi ez aldatuz joan ohi dira, eta tradizioen zergatiaz euskeraz behintzat zaila da argitzea, batez ere aho hizkera nagusia denenan, zure galderak ez du erantzunik, eta Miguelen uztez ezta zentzurik ere.


“Erreskatatutako etorkin askok tortura eta tiro markak zituzten” - Orozko - Aiaraldea.eus\nANE INTXAURRAGA GARCIA\n“Erreskatatutako etorkin askok tortura eta tiro markak zituzten”\nIzar Mendiguren Cosgaya 2021-03-28 11:28\nAita Mari itsasontzian ari da Ane Intxaurraga orozkoarra erreskate lanetan. / Unai Beroiz\nANE INTXAURRAGA GARCIA (Orozko, 1990) Aita Mari itsasontzian aritu da hilabete luzez migratzaileak erreskatatzen eta artatzen. Misioaren nondik norakoak eta migrazio politiken ondorioak kontatu ditu, bizitako esperientzia ardatz hartuta.\nAita Mari itsasontzian eman duzu hilabete. Nola bukatu duzu bertan?\nEzaguna zitzaidan Aita Mari ontzia, eta beti izan dut buruan kooperazio bidaiak egitea. Lagun batek esan zidan jendea behar zutela arineketan, azaroan itsasoratzekoak baitziren. Lehen saiakera hark, baina, huts egin zuen. Azken uneko kontua izan zen: curriculuma bidali nuen eta erizainak kudeatzen zituenarekin egin nuen berba.\nAzaroan hasi zen itsasoko abentura, baina urtarrila arte ez zenuten abiatzea lortu. Zergatik?\nAzaroan sartu behar ginen itsasontzian, Pasaiako inspekzio zorrotza pasa ostean. Tamalez, eguraldi oso txarra zegoenez Bilbon geratu behar izan ziren, eta handik ateratzear zeudela kapitainak istripua izan zuen; beraz, hustu egin behar izan zuten ontzia. Geroztik otsaila arte egon da etenda misioa.\nZertan datza misioa?\nEz da erreskate soila, misioa etxetik hasten da. Gaur egungo migrazio politikarekin Europari ez zaio interesatzen erreskate ontziak egotea Mediterraneo itsasoan. Administrazioetatik, horregatik, ahalik eta gehien presionatzen eta geldiarazten saiatzen dira, boikoteatzen saiatzen dira paper administratiboekin. Gure kasuan, 15 egun egon ginen Adrako portuan (Almeria, Espainia) itsasoratzeko zain, inspekzioen aitzakiapean. 5-6 egun eman genituen itsasoan jarraian, eta Libia eta Italia aldean kokatu ginen, SAR (Search And Rescue) zonaldean. Otsailaren 19an egin genuen lehen erreskatea.\nLehen erreskatea nola oroitzen duzu?\nGoizeko lauretan esnatu gintuen kapitainak, abisua jaso zuelako. Inguruan dauden itsasontzi guztiei bidaltzen zaie abisua, distress abisua, eta gertuen dagoen ontzia joaten da laguntzera; ez arrantzaleena.\nGoizeko 6:30ean 102 pertsona erreskatatu genituen egurrezko ontzi batetik. Guztiak igo genituen Aita Marira, horretarako txandak antolatuta: erreskate ontzia sorosleekin ateratzen da lehenbizi, txalekoak emateko bertakoei, eta kideen egoeraren berri emateko Aita Mariri.\nHandik gutxira, beste itsasontzi baten deia jaso genuen, beste 46 lagun erreskatatzeko. Horiekin, ordea, ezin izan genuen berdin jokatu; Aita Marik 120 pertsonentzat bakarrik duelako lekua.\nOndorioz, txalekoak banatu eta janaria zein ura eman genien soilik. Zorionez, Lanpedusa (Italia) ingurura heldu zirela jakin genuen gerora.\nOtsailean atera zineten, hilabete luze igaro duzue beraz uretan?\nBai, baina misio osoa hilabete eta pikokoa izan da. Almeriara iritsi ginenerako ontzian geunden jada, inspekzioen zain egon arren. Gainera, konfinatuta egon behar izan ginen, PCR negatiboarekin. Talde burbuila ginenez, ezin ginen barkutik mugitu. Gauza puntualak egitera soilik ateratzen ginen, banaka, eta kontu handiarekin.\nTripulazioa, beraz, ofizialki Adran urtarrilaren 28tik egon zen, eta martxoaren 15 arte egongo gara, gutxi gorabehera.\n“Europari ez zaio interesatzen erreskate ontziak egotea Meditarraneo itsasoan”\nBerrogeialdi ugari pasatu behar izan dituzue, tokian toki. Zer dela eta?\nItaliar agintariek eskatuta beste berrogeialdi bat burutu behar izan genuen. Berez, ez du zentzurik; baina beste modu bat da boikoteatu eta zailtasunak ipintzeko erreskate ontziei. Izan ere, ekonomikoki itsasontzi bat geldi egotea 14 egunez oso garestia da, mantenua behar duelako. Hortaz, erakunde batek behar duen dirulaguntza guztia itzela da halako egitasmo baterako, inoiz ez da nahikoa.\nZenbat pertsonak osatu duzue taldea?\nMisio osoan zehar 5 boluntario eta 8 tripulatzaile profesional egon gara, 13 lagun guztira.\nMigrazio egoera desberdinen lekuko izan zara. Nolakoa da itsasoko muga zeharkaldietan egoera?\nEgoera oso latza da, egunero irtetzen dira ontziak Libiatik. Gu egon ginen egunetan 5-7 saiatu ziren, eta eguraldi ona dagoenean askoz gehiago. 40-100 lagun inguru egoten dira ontzi bakoitzean, eta tamalez, horietako asko Libiara itzuli behar izaten dira patruilaontziek bidaian zehar harrapatzen dituztelako. Erretentzio zentroetan sartzen dituzte horiek. Beste txalupa asko hondoratu egiten dira. Gutxi batzuek dute zortea Italia edo Maltara heltzeko, edo erreskatatuak izateko. Uneotan ontzi alemaniar bat dabil erreskatean, Sea Watch 3-a. Ez gara nahikoak, baina behintzat hor gaude.\nPertsonalki zer eman dizu espedizio honek?\nGaldera gogorra. Nire helburuetako bat gertatzen ari dena nire begiekin ikustea zen. Migrazioa egunerokotasunean ahaztua dugun arazo bat da, ez zaio garrantzirik ematen, eta oso gogorra da alboratzen dugun hori. Ez zaigu interesatzen, Europari eta gobernuei ez zaielako interesatzen. Zentzu horretan, guk ere askotan ez-ikusiarena egiten dugulakoan nago. Horregatik, bizi nahi nuen esperientzia. Oso latza da, eta frustrazio handia sortzen da; beti egin nahi duzu gehiago eta ezinezkoa delako ditugun baliabideekin. Bestalde, nire aldetik, sentimendu kontrajarriekin noa etxera: 102 lagun egon dira gurekin 3 egunez, eta horrekin geratzen naiz. Pertsonalki asko aberastu nau, eta kontzientzia zein begiak zabaldu dizkit esperientzia honek. Honetan lan egiteko energia eman dit, eta espero dut aurrerantzean ere lanean jarraitzea, zeregin asko baitago.\n“Goizeko 6:30ean 102 pertsona erreskatatu genituen egurrezko ontzi batetik”\nErreskate uneetan, zein izan da zuen ekarpena? Nola gogoratzen dituzu egun horiek?\nOso intentsoak izan ziren. Lantalde osoan 4 ziren bakarrik beteranoak, beste denak berriak ginen, baina oso ondo antolatu dugu dena.\nSekulako lana dago: ehundik gora lagunentzat janaria egitea, lo-lekuak antolatzea... Gainera, koronabirusa medio, test antigenoak generamatzan ontzi bakarra ginen. Heldu bezain pronto 102 lagunei testak egin genizkien, eta horietako batzuk kontsultara bideratu genituen. Izan ere, itsasontzian sartu bezain pronto horietako bat hipotermia nahiko latzarekin zegoen, 33 graduko tenperatura zuen soilik.\nGainera, erredurak zituen begietan, hanketan, paparrean, besoetan... Askok sekulako erredurak zituzten; erregaiaren eta itsasoko uren arteko erreakzioak erredurak sortzen ditu azalean. Gutxinaka arazo horiek konpontzen joan ginen. Erreskatutako askok tortura aztarnak zituzten, aurrez itsasoa zeharkatzen saiatu izanagatik atxiloketa zentroetara itzularazi baitzituzten. Tiroen markak ere bazituzten.\nTortura eta tiroen aztarnak aipatu dituzu.\nBihotza apurtzen duten istorioak entzun ditugu. Tiro eta torturen aztarnak emakumeek ere bazituzten. Gure erreskatean umeak ere zeuden, horien artean, 38 adingabe eta 9 hilabeteko haur bat. Hala ere, umeak ez dira kontziente bizitzen ari diren esperientziaz, oso pozik zeuden.\nKoronabirusak nola baldintzatu du zuen jarduna?\nPositiboak ere izan ditugu erreskatean. Italiako gobernuak ez zigun baimenik eman etorkinak lurreratzeko, eta erredurekin larri zeuden 2 pertsona soilik jaitsi ahal izan ziren ontzitik, beste guztiak itsasontzian geratu ziren.\nOso une gogorrak izan zirela gogoratzen dut, urduritasun handikoak, uste baitute euren herrialdeetara itzularaziko dituztela. Azkenean, biharamunean eman ziguten jaisteko baimena: 9-10 orduko lurreratzea izan zen; italiarrak itsasontzian sartu ziren tripulazio eta etorkin guztiei antigeno eta PCR testak egiteko. Nahiko komikoa izan zen, guztia bezala.\nZer eraman duzue ontzian?\nErrefuxiatuentzako arropa kita (Hotz Oñatiren dohaitzak dira, motxiletan prestatuta), janaria... Guretzat, esaterako, 40 egunerako jana eraman genuen. Bestalde, osasun arretarako beharrezko material guztia sartu genuen: EPIak, maskarillak eta anbulategietan egiten diren zaintza materialak. Horrez gain, manta termikoak eta arruntak genituen, eta botikak. Gauerako, berriz, toldo handi bat jartzen genuen. Funtsean, janaria eta ontzi baten mantenimendurako beharrezko gauzak.\nBoluntario gisa egin duzun lehen bidaia izan da?\nBai. Gustatuko litzaidake azkena ez izatea, gainera. Gure inguruan ez dira ezagunak SMHren (Salvamento Maritimo Humanitario)proiektuak, Aita Mari proiektuaz aparte. Qioseko irlan (Grezia) beste proiektu bat dute, erizain eta medikuen bidez kontsultak pasatzen dituzte eta hortz programa bat ere garatzen dute; hara joatea gustatuko litzaidake.\nDena den, Aita Marin berriro joateko aukera eskainiko balidate, gustura hartuko nuke. Edozelan ere, etxean lan asko dago egiteko. Alde batetik, giza eskubideen urraketen salaketa, eta beste alde batetik ,pertsona guztientzako bizimodu duina bermatzea, besterik beste. Hemendik, eskualdean ere, SMH-ren bazkideak egiteko deia luzatzen dut, egiten den lanari ez zaiolako zabalkunde askorik ematen.\nAita Marik, berez, izen edo ospe handia du. Esanguratsua izango da zuretzat pertsonalki zein profesionalki bertan parte hartzea, ezta?\nBai, oso aberasgarria izan da, oso pozik nago. Aldez aurretik nuen entzunda Aita Mari, baina ez dakizu inoiz noiz den momenturik onena. Denbora eta energia asko eskatzen dute horrelako misioek, eta prest egon behar zara horrelako proiektu batean sartzeko.\n“40-100 lagun inguru egoten dira ontzi bakoitzean, eta tamalez, horietako asko Libiara itzuli behar izaten dira patruilerek harrapatzen dituztelako bidaian zehar”\nItsasora egokitzeko fasea, zelan joan zen?\nAtun ontzia zen gurea, eta beraz, nabigazioa nahiko mugitua da. Itsaso zatarra ez dagoenean ere, asko mugitzen da. Adrako portutik itsaso txarrarekin atera ginen lehen egunean, eta denak ibili ginen botaka eta komunera joateko korrika. Hasieran, 'hau egunero horrela bada, akabo' pentsatu nuen; baina azkenean egokitu egiten zara. Ez zaude inoiz %100ean: erritmoa txikitu behar da, denerako behar da denbora gehiago. Itsasontziaren puntatik puntara joatea, askoz nekagarriagoa da lehorrean baino. Oso dibertigarria da, baina trukoa harrapatu behar da. Hasieran dena erortzen zaizu lurrera, 24 orduz mozkortuta bazeunde bezala. Horregatik, biodramina pastilla hartzen dugu. Hemen, adibidez, gutxika-gutxika jaten da; eta gauza arinak, ez astunak (ogia, pasta, arroza, infusioak...).\nElkarbizitza ere estua izango da horrelakoetan, ezta? 24 orduz, hilabete luze elkarrekin...\nBai, bada. Azkenean gauza asko daude jokoan: ez da oporretako itsasontzia, zerbait handia egiten ari gara, eta ezin da akatsik egon. Hasieratik dago tentsio puntua, ez delako erraza administrazioarekin beti borrokan egotea. Horrek pazientzia asko agortzen du. Zorionez, oso talde sendoa izan gara, eta elkarbizitzan beti gorabeherak dauden arren, oso ondo moldatu gara. 14 egun egon gara ontzitik atera gabe lurra bertan edo oso gertu izanda (ontzian konponketak egin ditugu, hurrengo misiorako dena prest itxi, pelikulak ikusi ditugu, irakurri, musika entzun, dantza, itsasontzitik batetik bestera ehun eta piku buelta eman...).\nAdministrazioa medio, muga asko izan dituzuela diozu.\nEuropako migrazio politikaren ondorio da, ez zaio interesatzen korridore humanitarioak jartzea. Hori existitzen ez den bitartean ez dago migratzaileentzat ziurtasunik, ez dago modu segururik Europara heltzeko, eta beraiek bide bera egiten jarraituko dute; euren bizilekuetan gerrak daudelako edo ezinezkoa delako bizitzea egungo aldaketa klimatikoek eragindako katastrofe naturalengatik. Fluxu horrek jarraituko du. Espainiak ez du arazorik nahi Europarekin, eta horregatik trabak jartzen saiatzen dira, estatuen arteko gatazka sortzen duelako. Zorionez, Eusko Jaurlaritzak Aita Mariren proiektua babesten du, eta ekonomikoki diruz lagundu. Alde horretatik babesa sentitu dugu. Ontziak fondeatzearen bidez gastuak asko handitzen dira, eta horrek konplikatu egiten du dena: 60 egun etxetik kanpo egoteko prest dagoen jendea lortu behar dute Gobernuz Kanpoko Erakundeek, eta inoiz ez dakizu nola aterako den.\nNoiz amaituko da zuen misioa?\nAlmeriara (Espainia) ailegatzean hegazkinez itzuliko gara Euskal Herrira. Joaterakoan, Almeriatik Malagara autobusa hartu genuen, eta handik Bilbora hegazkina.\nAurrera begira, baduzu bestelako proiekturik buruan?\nSMHk egiten duen lana eta ibilbidea ezagutzeko jendea animatzea. Denda txiki bat ere badute, eta boluntario edo bazkide izatera animatu nahiko nuke jendea. Egiten duguna polita da, nahiz eta egin daitekeenaren ezereza izan. Giza eskubideen urraketa hau ezin dugu alde batera utzi.\nArgazkiak: Unai Beroiz


Zergatik parte hartu Ikas Komunitatean? – Araxes Ikas Komunitatea\nHome / Ikas Komunitatea / Zergatik parte hartu Ikas Komunitatean?\nAste honetako lehen argitalpenetan aurreratzen joan gara Ikas Komunitatea zer den eta nork parte hartzen duen. Baina ulertzen dugu zaila izan daitekeela ulertzea zergatik den beharrezkoa komunitate osoa umeen ikasketan inplikatzea.\nZuek eskolari zer eskaini diezaiokezuen galdetuko duzue, seme-alabarik ez baduzue, ilobak edo bilobak beren gurasoek hezi behar dituztela uste baduzue, zuen seme-alabak helduak badira, ezkongabeak bazarete edo bailararekin duzuen harremana hemen duzuen lanagatik bakarrik bada.\nBa pentsa ezazue, proiektu honetan parte hartzeko erabakia hartzeko orduan, Ortega y Gasset filosofoak zihoen moduan “Ni, ni eta nere baldintzak naiz, eta nere baldintzarik gabe ez naiz ni”, hots, gizaki bakoitza den bezalakoa da, bere natura eta inguruaren fruitua da.\nNahi izan edo ez, gure umeen heziketaren arduradun gara. Beraz, beren formakuntzan laguntzeko modua pentsa dezagun beraiengan modu positiboan eraginez. Beraiek dira gure komunitatearen etorkizuna. Parte hartu ezazu!\nEtiketak: heziketa, ikas komunitatea


Nanomagnetismo eta Espintronika Nazioarteko Biltzarra - Edukiaren bistaratzea - Euskal Herriko Unibertsitatea - UPV/EHU\nNanomagnetismo eta Espintronika Nazioarteko Biltzarra\nHasiera: asteartea, 2017ko ekainaren 20a 09:00:00 CEST\nAmaiera: ostirala, 2017ko ekainaren 23a 15:00:00 CEST\nAste honetan, ekainaren 19etik 23ra bitartean, Nanomagnetismo eta Espintronika Bigarren Nazioarteko Biltzarra (Solitons-Skyrmion Magnetism, Sol-SkyMag 2017) egingo da UPV/EHUko Carlos Santamaria Zentroan, Donostian. Bertan munduko laborategi eta unibertsitate onenetariko zientzilariek hartuko dute parte.\nKongresuan parte hartuko duten zientzialarien artean presentzia nabarmena izango du 2007ko Fisika Nobel Saridunak, Albert Fert, laborategi, institutu eta unibertsitate hoberenetako eta entzutetsuenetako ikertzaile taldearen buru ibiliko baitira. Jardunaldiak Universidad del País Vasco/Euskal Herriko Unibertsitateko (UPV/EHU) Magnetismo taldeak antolatu du, Ikerbasque-ren laguntzaz.\nNanomagnetismo eta Espintronika Bigarren Nazioarteko Biltzarrak aukera paregabea eskainiko du mundu mailan punta-puntakoenetakoa den arloetako batean, hain zuzen, nanomagnetismoan, egin diren aurrerapenik garrantzitsuenak ezagutzeko eta arlo horretako izen handiko ikertzaileekin lankidetza ezarri eta finkatzeko.\nEkimena ofizialki asteartean, ekainaren 20an, Carlos Santamaria Zentroaren areto nagusian, Donostian, inauguratu da. Bertan izan dira UPV/EHUko errektore Nekane Balluerka zein Kostyantyn Guslienko eta Julian Gonzalez irakasleak eta Biltzarraren antolakuntza batzordeko buruak.


Tabakalerak ekosistema kulturala osatuko duten erakundeak aurkeztu ditu | Etxepare Euskal Institutua\nTabakaleran, izen bereko kultur proiektuarekin batera, Etxepare Euskal Institutua, Euskadiko Filmategia, Zineuskadi, Donostia Zinemaldia eta Kutxa Fundazioa izango dira.\nElkar bizitza honek erakundeen arteko elkarlana eta aberastasuna ekarriko ditu.\nDonostia Zinemaldiak bere bulegoak eta bere jardueraren zati bat Tabakalerara ekarriko ditu. Tabakalerako pantailan Zinemaldiko sail finko bat proposatuko du (irailaren 18 eta 26a artean) eta proiektu batzuetan elkarlana indartuko du, adibidez, Zinema Ikasleen Nazioarteko Topaketa (EIECINE, irailaren 22tik 25era gauzatuko dena Zinemaldiaren testuinguruan). Bestalde, Tabakalerak eta Donostia Zinemaldiak, DSS2016rekin batera, IKUSMIRA BERRIAK programaren egonaldiak jarri dituzte martxan, irailaren amaieran hasiko direnak.\nIrailaren erdialdera, Euskadiko Filmategiak egoitza berria izango du Tabakaleran. Bertan, filmak edo ikusentzunezko lanak ikertzen, berreskuratzen, artxibatzen, mantentzen, zaharberritzen eta erakustaldiak egiten jarraituko du. Kokapen berriari esker, Filmategiak Tabakalerako zineman programaziorako pantaila finko bat edukiko du, horrela ikuspenerako oso garrantzizkoa izango den pausua emanez.\nFilmategiaren eta Zinemaldiaren ondoan, ikus-entzunezkoen eskaintza osatuko du Tabakalerak.\nEtxepare Euskal Institutua Eusko Jaurlaritzaren mendeko erakunde publiko bat da. Bere helburua euskara eta euskal kultura mundu osoan zabaltzea da, eta horretarako, arte-diziplina guztiak –literatura, antzerkia, dantza, zinema, musika, arte plastikoak, ikus-entzunezko arteak...– sustatzeko jarduerak eta programak bultzatzen ditu, nazioarteko erakunde eta elkarteekin elkarlanean. Tabakaleraren barruan egonda, euskal sorkuntza zabalduko du, joan-etorriko bidaia batean.\nKutxa Fundazioak urrian Kutxa kultur espazioa inauguratuko du, Gizarte ekintzaren kultura egoitza berria. Espazio honetan, egonaldien eta Kluba aretoaren bidez, musikaren eta modaren arloko kultur eragile berriei ikusgarritasuna emango die, kultur proiektuan presentzia handirik ez duten diszinplinei lekua eskainiz horrela. Kutxaren programa propioak gauzatzeko (Kutxa ikasgelak eta Class esaterako) eta goi mailako erakusketa proposamenak jasotzeko lekua ere izango da, 900m2 dituen erakusketa areto berrian\nAzkenik, urte amaieran, Zineuskadiren bulegoak eraikin berrira lekualdatuko dira. Zineuskadi kultura ohiturak sustatuz, ikusentzuteko euskal sektorearen promoziorako plataforma publikoa da. Bertatik egitasmo hauek bultzatzen dira: Zinema euskaraz, Europa Creativa Desk Mediaren bulegoaren kudeaketa eta diru-laguntzak bai aretoei eta baita publizitate eta zinemaren promoziorako laguntzak ere.\n2016 urte erabakiorra izango da Tabakalerarentzat, orduan ariko baitira eraikina eta proiektua beraien osotasunean lanean. Hiriarentzat ere urte berezia izango da oso, Donostiak bere kultur hiriburutza ospatuko baitu. Horrela, Tabakalera eta DSS2016EU ren artean, urteetan eman den elkarlana sendotuko da, egitasmo eta proiektuak aurrera eramateko.\nTabakalera kultura garaikidearen erreferente nabarmena izango da. Bai 2016an, baita 2017 urtetik aurrera ere. Horregatik, DSS2016rentzat leku garrantzitsua izango da, bere ondarea uzteko eta bere izaera eta baloreei jarraipena emateko.\nBere egoitza Tabakaleraren eraikinean kokatu ez arren, DSS2016 ere elkarlanean aberastasuna sortuko duen ekosistema kultural honen parte izango da.


AZKOITIA: Baratzegintza - Praktika onen zerrenda - Gazteria\nEkimen honen bidez azpimarratu nahi da haurrak naturarekin harremanetan hezteak duen garrantzia. Landare baten prozedura guztia ikasteaz gain, haurrek aukera izan dute baratze bat gertutik ezagutzeko eta bertan parte hartzeko, sasoiko bertako barazkiak ezagutuz eta identifikatuz.\nHonela, ludoketan lantzen den ingurumen-arloaren baitan, herriko haurrek kontsumitzen dituzten produktuen prozesua erakusteko balio izan du esperientziak. Haurrek prozesuan zehar bereganatutako baloreen artean honakoak daude:\nIngurumenaren parte garela.\nIngurumena errespetatzearen garrantzia\nLandareek elikadura osasuntsurako duten garrantzia.\nHezitzaileek haurrekin landutako proiektua izan da eta gurasoek gertutik bizi izan dituzte esperientziaren nondik norakoak. Hala nola, landatutako produktuak ikusi dituzte eta hilabeteroko eginbeharren berri ere izan dute.\nBaratzea lantzeko, haurrak ludotekatik kanpo irteten ziren; ondoan zegoen espazio batean loreontzi handiak zituzten. Lursail txikietan lan egiteak asko erraztu du landatze-prozesu guztia. Gainera, haurrek asko eskertu dute ludotekako espaziotik kanpo ekintza egitea.\nHaurren, nerabeen eta gazteen parte-hartze aktiboa du oinarri.\nErreferentea: kanpoan jarduera bat garatzeko adibidea da.\nEragin positiboa du.\nPRAKTIKAREN HELBURU OROKORRAK\nNaturari buruzko ezagutza sustatzen du: baratzegintza-praktika bizitzea eta landare batzuk idenfikatzea, ingurumenaren zainketa eta bertako eta sasoiko produktuen ezagutza sustatzea.\nHaurrak naturara era dibertigarrian hurbiltzea.\nHaurren autonomia sustatzea: hainbat eginbehar izan dituzte proiektuan zehar.\nBARATZAGINTZA PROIEKTUA 2017 (bideoa)\nAzkoitiko ludotekako HH4-HH5 eta LH1-LH3ko haurrei


ZICLA | Ingurumen aztarna txikiko kale irisgarriak, inklusiboak eta atseginak.\nIngurumen aztarna txikiko kale irisgarriak, inklusiboak eta atseginak.\nSistema Zipper® Sistema trafiko-fluxuak bereizteko.\nZebra Family®, trafiko-fluxuak bereizteko.\nBerrikuntza hondakinekin, hauek baliabide eta produktu berrietan eraldatzeko.\nZICLA-n, 2005. urteaz geroztik lanean dihardugu hirietako kaleak irisgarriagoak jasangarriagoak, inklusiboak eta atseginagoak izateko.\nGure sistemek eta produktu-familiek hiriei XXI. mendeko erronkei aurre egiten laguntzen diete, hiriko espazioaren eraldaketa azkar, jasangarri eta ekonomikoaren bitartez. Mugikortasuna, trafikoa eta irisgarritasuna hobetzea ahalbidetzen dute birziklatutako produktuak erabiliz.\nHalaber, hiri jasangarriagoak lortzeko lanean dihardugu. Horretarako, hirietako hondakinak material eta produktu berrietan eraldatzeko berrikuntzan lan egiten dugu.\nHiriak eta hauen hondakinak aukera ona dira berrikuntzarako eta aldaketarako.\nOrain arte lortu duguna.\n2005. urteaz geroztik, hirietako kaleak irisgarriagoak jasangarriagoak, inklusiboak eta atseginagoak izateko lanean dihardugu, eta baita hirietako hondakinak industria prozesuetan lehengai gisa erabiliak izateko ere.\nHurrengo zifrek gure proiektua bermatzen dute:\ndira gure soluzioak inplementatu\ndituzten 20 herrialdetako hiriak.\nautobus geltoki irisgarriak\nkm bidegorri ZICLA\ntona 2009 eta 2021 bitartean\nkontsumitutako hondakin plastiko.\ndira hondakinekin egindako\nGutaz gehiago jakin nahi?\nGure produktu, proiektu eta jarduerei buruz eguneratuta egoteko, ez ezazu gurekin harremanetan jartzeko zalantzarik izan.\nHerrialdeaUSAPuerto RicoKanadaTxileEspainiaPortugalFrantziaBritainia HandikoBelgikaItaliaLituaniaTurkiaTailandiaAustraliaZeelanda BerriaBeste batzuka


Sindikatuek kezka dute suhiltzaileen jantzietan amiantoa agertu delako | Gizartea | Berria\nSindikatuek kezka dute suhiltzaileen jantzietan amiantoa agertu delako\nAmianto aztarnak agertu dira Zaldibarren erreskate lanetan aritutako hiru suhiltzaileren jantzietan. Sindikatuek diote auzia «harago» doala\nSuhiltzaileak, luizia gertatu berritan, SOS Deiak zerbitzuak egindako argazki batean. BERRIA Tamaina handiagoan ikusi\nHilabete igaro da Zaldibarko zabortegian lur jausia gertatu zenetik, eta oraindik ez da apaldu lehenengo orduetan hara joan behar izan zuten suhiltzaile, ertzain eta bestelakoen haserrea. 16:00etan izan zen luizia, eta handik gutxira iritsi ziren hara erreskate lanetan aritu behar izan zuten lehenengo zerbitzuak, baina gauerdira arte ez zuten jakin zabortegian amiantoa bazegoela. Bertan behera laga zituzten lanak. Orain, kezka areagotu da jakin dutenean amianto aztarnak aurkitu dituztela han aritu ziren hiru suhiltzaileren jantzietan —Iurretako suhiltzaile etxeko bi eta Derioko bat (Bizkaia)—.\n«Guk kamioietan beti eramaten ditugu gai arriskutsuetarako jantzi bereziak», azaldu dio BERRIAri operatiboan parte hartu zuen suhiltzaileetako batek —nahiago izan du izenik ez esan—, «baina ez genituen erabili, inork ez zigulako esan han amiantoa eta beste substantzia batzuk zeudela. Maskararik ere ez genuen erabili, eta hori akatsa izan zen, usaina oso sarkorra zelako».\nArgia astekariak joan den astean argitaratu zuenez, Iurretako suhiltzaile taldeko biren jantzietan eta Derioko batenean amianto aztarnak aurkitu dituzte. Bizkaiko Foru Aldundiko Osasun zerbitzuak operazioan parte hartutako suhiltzaileekin harremanetan jarri dira, eta jakinarazi diete langileak bi taldetan sailkatzeko asmoa dutela, ustez bakoitzak izandako arriskuaren arabera.\nSuhiltzaileak BERRIAri esan dio ez daudela ados horrekin: «Airean partikula multzo bat baldin badago, zuregana irits daiteke haizearen norabidearen arabera, eta, beraz, ezin da esan zuloak egiten ibili ez zirenek arrisku gutxiago zutela; izan ere, hiru kideren jantzietan antzeman dituzte amianto partikulak, eta horietako bat ustez arrisku gutxiago hartu zuen taldekoa da, ez baitzen ibili lurra zulatzen».\nEguneroko egoeraren isla\nOscar Abad ELAko Lan Osasuneko arduradunaren ustez, «gertatutakoak oso ondo islatzen du enpresetan egunero ikusten duguna, hau da, lan osasunean eta prebentzioan dagoen arinkeria, informazio falta eta, askotan, baita inbertsio falta ere». Gainera, afera honetan kudeaketa «hasieratik gaur arte txarra eta kaotikoa» izan dela deritzo.\nBaina sindikatuetako ordezkarien ustez, arazoa ez da horretan amaitzen, eta «harago» doala uste dute: «Suhiltzaileena fronte bat baino ez da. Hor jende gehiago aritu da lanean babes egokirik gabe: ingeniariak, topografoak, ertzainak eta abar», azaldu du Abadek. Dioenez, «langile azpikontratatuen kasua» da kezkagarriena, eta anbulantzietan aritu zirenak aipatu ditu: «Langileek garbitu behar izan zituzten anbulantziak».\nLehenengo egunean lanean aritu zirenez gain, orain Zaldibarren garbitze eta erreskate lanetan dihardutenen egoeraz ere kezkatuta daude sindikatuak: «Jendeak esan digu hamar orduko lanaldiak egiten dituela. Legearen arabera, amiantoa duen lurra mugitzen ari badira, gehienez ere lau ordu egin ditzakete; hori ez dira betetzen ari», esan du Luli Eraso LABeko Lan Osasuneko arduradunak. Langile horiek ere artatzeko eskatu du: «Lanak luzatzen ari dira; jada ezin da esan amiantoarekin noizbehinkako kontaktua izan dutela».